text:
SiSwati
Radoje Domanović (Indlovana 16, 1873 – Ingci 17, 1908) bekangumbhali, intsatseli, phindze anguthishela wase Serbia, bekandvumele tinganekwane takhe limfisha.
Radoje Domanović watalwa esigodzini sase Ovsište indzwao lesemkhatsini kweSerbia. Wacedza sikolwa eKragujevac, esikhoneni seFilosofi, eNyuvesiti yaseBelgrade, lapho bekafundzela khona lulwimi lwaseSerbia nemulandvo. Kusukela umnyaka wa1895–1898, Domanović bekangumfundzisi welulwimin lwaseSerbia nemlandvo eninguzimu yase Serbia.
Ngalesikhatsi afundzisa, wabhala inganekwane yakhe yekucala. Ngenca yebudlelwane bakhe neparty lephikisako, walahlekelwa ngumsebenti wakhe, wabese uyahamba uya eBelgrade. EBelgrade, abeyintsatseli yemapolitiki lehlukene, aphindze abe yinsatseli yebabhali. Abebhala tihloko temapolitiki netinganekwane lebetihlasela ebaleni iparty lebeyibusa lesosikhatsi. Radoje wadvuma ngetindzaba lekatibhala njenga “Umholi” (1901) na “Stradija” (1902). Ngalokungalingeki kwakhe, waba sihlubuki lesigcamile kumbusi waObrenović.
Emvakwa 1903, emvakwekushintja kwecoup d’état, Domanović, watfola umsebenti wekubangumbhali weNcenye yeMfundvo. Hulumende lomusha wamuvumela kutsi aye eGermany umnyaka munye wekuspesheliza, lewamenta eMunich. Ekhaya kubo eSerbia, Radoje bekaphatseke kabi ngekubabete lushitjo lolungilo emphakatsini. Wacala umbhalo wemapolotiki wemaviki onkhe, “Stradija”, lapho wachubeka khona kubhala ngebutsakatsaka kwahulumende lomusha, kepha kubhala kwakhe beskute lamandla labekadze anawo.
Radoje Domanović washona nakugabence lihora lelishumi nakubile ekuseni nga 17 Ingci, 1908, anamunyaka lengemashumi lasistatfu nesihlanu, asegule sikhatsi lesidze ngenyumonya ne tuberculosis. Umsebenti wakhe longakate akhicitwe, walahleka ngemphi yemnhlaba yekucala. Ngenca yekubaluleka kwakhe ekulweni nenkhululeko yebantfu nekahlakanipha kwakhe, watiwa ngekuba lichawe lemubhali laseSerbia ngekundlula kwemakhulwini eminyaka ya XX.
Imibhalo
Imibhalo lenduvumile yaRadoje Domanović:
- Incabango yemuntfu wasSerbia, 1902
- Kraljević Marko ahlangana nebaseSerbia kwesibili, 1901
- Kubulawa kwenchazelo, 1898
- Lwandle lobufile, 1902
- Satane, 1898
- Stradija, 1902
- Umholi, 1901
Umsebenti wa“Radoje Domanović” ugadvwe nguVladimir Živanović, njiniyela wekuhlolisisa. Ungumuntfu nje lotsandza imfundvo, ufuna kwenta imisebenti yaRadoje Domanović itfolakale ku intaneti, khona bantfu bemhlaba wonkhe jikelele bakhone kufunndza imisebenti yakke nemihumusho. Lendzaba ihumushelwe lomsebentiu, futsi ishicilelwa lapha kwekucala:
Umsebenti wa“Radoje Domanović” uhumushwe ngu Sibusiso Khoza ngesiSwati.
[Contents of this biographical reference page were written for the “Radoje Domanović” Project with the goal of promoting the life and works of the famous Serbian satirist, Radoje Domanović, and are released into public domain. Editor]


c: text/html

text:
Similar content
Wonkhe umuntfu uneliphupho
Umfana watitfola emgwacweni nalabanye bantfwana lebahlala emgwacweni. Lena yindzaba lephatselene nemphilo lebeyingasiyinhle nekutsi yantjintja njani.
UMgcibelo lowawushisa kakhulu
Ngalelinye lilanga ntsambama kwakushisa, bantfwana labatsatfu bahamba bayodlala edvute nemfula. Nobe bebangakavunyelwa kuhlamba kodvwa bakhumula timphahla bangena emantini. Ngabe kwentekani ngetimphahla tabo?
Ngesikhatsi semaholide nagogo
Bantfwana lababili bajabulile balungiselela kuyovakashela gogo wabo emaphandleni. Bayayijabulela imphilo yasemaphandleni ngendlela yekutsi batsi nababuyela ekhaya, bafise kwangatsi bangaphindze babuyele futsi.
Mambakati, inyoka yelihlatsi
Emantfombatana lamatsatfui ahamba ayewutfota tinkhuni ehlatsini. Abazange balalele nakabayala gogo wabo, yinye intfombatana yenta intfo letsite leyingoti.

robotstxt: allowed

filter: keep


text:
Libandla la Jesu lelicobo
Libandla lelibitwa ngekutsi yi True Jesus Church Libandla lelitimele lelasungulwa e Beijing, eveni lase Shayina ngemnyaka wanga 1917. Lamuhla lelibandla linemalunga landlulako ku 1.5 million (sigidzi nahhafu)emaveni langemashumi lamane nesihlanu (45) etichingini letisitfupha. Lelibandla liyincenye yenkolelo yebu Khristu ye Phentekhosti leyasungulwa eminyakeni leyendlulako enkulungwaneni. Kusukela ngemnyaka wa 1997, lelibandla lasungulwa e Ningizimu Afrika. Sihlose kushumayela lelivangeli kuwo onkhe emave angakabuyi kwesibili Jesu. Inshumayelo yetfu inetingono letilishumi lesikholwela kuto. Ngunati:
- Jesu Khristu, Nelivi lowagucuka waba yinyama, wafa esiphambanweni khona sitowusindziswa etonweni tetfu, wavuka ngelilanga lesitsatfu wakhuphukela ezulwini. Nguye yedvwa losindzisa bantfu, lowadala lizulu nemhlaba, nguye kuphela Nkulunkulu lophilako.
- Ngumoya Longcwele
- KuBajatiswa
- Kugeza tinyawo
- Sidlo lesingcwele
- Lusuku LweSabatha
- Libhayibheli lelingcwele
- kusindziswa
- Lisontfo
- Lusuku lweKwahlulelwa kwekugcina
Kúbópha[hlela | edit source]
- TJC Evangelical iwebhusayithi (síNgísi).
- TJC International Assembly iwebhusayithi (síNgísi).
- The TJC United States General Assembly iwebhusayithi (síNgísi).
- TJC United Kingdom iwebhusayithi (síNgísi).
- TJC West Malaysia iwebhusayithi (síNgísi).
- TJC Hong Kong iwebhusayithi (síNgísi).
- World TJC websites directory iwebhusayithi (síNgísi).


text:
Samora Mashele
Samora Moses Mashele (29 Septhemba 1933 - 19 Okthoba 1986) bekangusopolitiki abuye abe nguMongameli wekucala welive laseMozambiki. Mashele washona anguMongameli ngo-1986 ngesikatsi indiza yakhe iwa iphahlateka endzaweni yaseMbuzini edvute kwemngcele waseMozambiki nase [1]
Ebuncaneni kanye nemfundvo[hlela | edit source]
Mashele wacala kufundzela buhlengikati enhloko-dolobha yaseLourenço Marques (namuhla iMaputo), acala timfundvo takhe ngo-1954. Ngo-1950s, watsi nakafika kulendzawo wafuna kuphucula indzayawo yangakubo kutfsi ifane nayo lena.[2]
Kungena kutepolitiki[hlela | edit source]
Mashele wakhangwa mibono lelwa nebukoloni futsi wacala imisebenti yakhe yetepolitiki esibhedlela saseMiguel Bombarda eLourenço Marques, lapho bekaphikisana nekutsi bahlengikati labamnyama baholelwa imali lengaphansi kwalabamhlophe kube benta umsebenzi lofanako. Mashele watsatsa sencumo sekushiya iLourenço Marques, lapho uJoão Ferreira, wamcwayisa ngokutsi ubukwa maphoyisa etepolitiki asePortugal, iPIDE. Weca umngcele wayojoyina i-FRELIMO eDar es Salaam, adlula eSwatini, eNingizimu Afrika kanye naseBotswana.


text:
lilangeni; szváziföldi lilangeni; CBaзилeHдckий лилaHreHи; lilangeni; Lilangeni; AιλavYkέvι; Swazi lilangeni; լիլանգենի; 史瓦濟蘭里蘭吉尼; Lilangeni; Lilangeni; リランゲニ; Swazisk lilangeni; svazilanda lilangenio; ليلانجينى سوازيلندى; ЛiлaHджeHi; Lilangeni; CBaзилeHд лилaHreHиe; ЛилaHreHи CBaзилaHд; lo ru'ursuzulu; स्वाझी लिलांगेनी; 에스와티니 릴랑게니; lilangeni; Swazi lilangeni; Svazijský lilangeni; Lilangenis; lilangeni dell'eSwatini; Swazische lilangeni; lilangeni; Svazijski lilangeni; ЛiлaHreHi; Lilangeni; Lilangeni Swaziland; cBaзилeHдckи лилaHreHи; Emalangeni; Lilangeni; Lilangeni suázi; Lilangeni Swaziland; lilangeni; لیلانگنی سوازیلند; Lilangeni; cBaзилeHдckи лилaHreHи; Lilangeni; Lilangeni ng Swaziland; Lilanguéni; لیلانجنی; Lilangeni; Swaziland lilangeni; swazilandsk lilangeni; Svazilend lilangenisi; Lilangeni; د سوازیلانډ لیلانګني; ЛiлaHreHi; সোয়াজি লিলাঙ্গেনি; Lilangeni; ليلانغيني سوازيلندي; lilànzeni de l'eSwatini; לילנגני; Esvatini'de kullanılan resmî para birimi; エスワティニ王国の通貨; devise du Swaziland; valuta ufficiale dell'eSwatini; Eswatiniansk valuta; स्वाजिल्यान्डको मुद्रा; valuta; valuta; BaлюTa kopoлeBcTBa ЭcBaTиHи; המטבע של אסוואטיני; Währung von Eswatini; moneda de curso legal en Suazilandia; currency of Eswatini; Էսվատինիի արժույթ; 通货; Szváziföld hivatalos pénzneme; lilangeni de Suazilandia; SZL; lilangeni; ЛилaHreHи; BaлюTa CBaзилeHдa; Swazi lilangeni; Emalangeni; CBaзiлeHдcki лiлaHreHi; ЛилиaHreHи; CBaзилaHдckи лилaHreHи; SZL; スワジ・リランジェニ; リランジェニ; エマランゲニ; SZL; L; E; lilangeni; SZL; Swazilandsk lilangeni; Lilangeni; ليلانغيني; 스와질란드릴랑게니; 에말란게니; 에말랑게니; 릴랑게니; 스와질란드 릴랑게니; 에스와티니릴랑게니; Swaziland lilangeni; emalangeni; Eswatini lilangeni; Swazi lilangeni; Lilangeni; Lilangeni; Lilangeni swazilandais
Subcategories
This category has the following 2 subcategories, out of 2 total.


text:
311Mosi wesuka lapho wakhuluma nankha emavi esiveni sonkhe sema-Israyeli, watsi: 2
27:12
Dut. 3:26
32:52
34:7
“Manje sengimdzala sengineminyaka leli-120, futsi angisakhoni kuchubeka ngibe ngumholi wenu. Simakadze ukhulume kimi, watsi: ‘Ungeke uwewele umfula iJordane.’ 3
Simakadze Nkulunkulu wenu, yena matfupha, uyawuhamba embikwenu ewele kucala kunani. Uyawubhubhisa letive embikwenu, nine niyawudla live lato. Joshuwa-ke naye uyawuhamba embikwenu, ewele kucala kunani, njengobe Simakadze ashito. 4
Simakadze uyakwenta kuto loko lakwenta kuboSihoni na-Ogi, emakhosi ema-Amori, lawabhubhisa kanye nelive labo. 5
Simakadze uyawutinikela kini, nine niyawukwenta kuto konkhe lenginiyale ngako kutsi nikwente. 6
Josh. 1:5
Heb. 13:5
Cinani nime, nibe nesibindzi. Ningatesabi futsi ningatfutfumeli ngato, ngobe Simakadze Nkulunkulu wenu uhamba nani; angeke anishiye, futsi angeke aniyekele.”
7
Dut. 3:28
Mosi wabe sewubita Joshuwa, wakhuluma kuye embikwaso sonkhe sive sema-Israyeli, watsi: “Cina ume sibindzi, ngobe kufanele uhambe nalesive uye eveni Simakadze lafunga ngalo kubokhokho baso kutsi utasipha lona, kufanele usabele lelive libe lifa laso. 8
Heb. 13:5
Simakadze, yena matfupha, uhamba embikwakho, futsi uyawuba nawe; angeke akushiye futsi angeke akuyekele. Ungesabi; ungalahlekelwa litsemba.”
9Ngako-ke Mosi wawubhala phansi lomtsetfo, wase uwunika baphristi, emadvodzana aLevi, labetfwala libhokisi lesivumelwane saSimakadze, nabo bonkhe baholi besive saka-Israyeli. 10
16:13-15
Mosi wase uyabayala utsi: “Njalo nje ekupheleni kweminyaka lesikhombisa, ngemnyaka wekwesulwa kwetikwenede, ngesikhatsi seMkhosi Wemadlangala, 11
ngesikhatsi onkhe ema-Israyeli atewutibonakalisa kuSimakadze Nkulunkulu wenu endzaweni latayikhetsa, lomtsetfo niyakuwufundza embikwawo eva. 12Hlanganisani sonkhe sive, emadvodza, nebafati, nebantfwana kanye nebetive labahlala emadolobheni enu, khona batewulalela bafundze nekwesaba Simakadze Nkulunkulu wenu. Nibowalandzela ngekucophelela lokukhulu onkhe lamavi alomtsetfo. 13Bantfwababo, labangawati lomtsetfo, kufanele bawulalele bafundze nekwesaba Simakadze Nkulunkulu wenu, yingci nanisehleti kulo lelive lenitakwewela iJordane kuyawulidla.”
14Simakadze wakhuluma kuMosi, watsi: “Manje lilanga lakho selisondzele. Bita Joshuwa ute naye ethendeni lekuhlangana, lapho ngitamnikela khona imiyalo nangimbeka.”
Ngako boMosi naJoshuwa beta ethendeni lekuhlangana. 15Simakadze wabonakala ethendeni asensikeni yelifu. Lensika yelifu yema ekungeneni kwelithende lekuhlangana.
16Simakadze wakhuluma kuMosi, watsi: “Wena sewutawuhamba uyewuphumula nabokhokho bakho, emvakwekufa kwakho lesive siyawugwadla nabonkulunkulu betive takulelo live lesiyawungena kulo. Siyawungishiya, sephule nesivumelwane lengasenta naso. 17Ngalelo langa ngiyawubatfukutselela ngibashiye. Ngiyawubafihlela buso bami, bayawubhubha. Bayawukwehlelwa tigemegeme netinhlupho letinyenti, ngalelo langa bayawutibuta batsi: ‘Letigemegeme atikasehleli ngobe Nkulunkulu angasekho kitsi yini?’ 18Nakanjani buso bami ngiyawubufihla ngalelo langa, ngenca yabo bonkhe bubi babo lababentile ngekugucukela kulabanye bonkulunkulu.
19“Manje tibhalele phansi lengoma uyifundzise sive sema-Israyeli, usihlabelelise yona, khona itewuba bufakazi bami kubo. 20Ngitawutsi ngingabangenisa kulelive leligcwele lubisi neluju lwetinyosi, live lengaletsembisa ngesifungo kubokhokho babo, futsi batsi bangadla besutse, banotse, bayawube sebaphambukela kulabanye bonkulunkulu babakhonte, bangilahle mine, bephule nesivumelwane sami. 21Kuyawutsi tigemegeme letinyenti netinhlupho nakwehlela etikwabo, lengoma iyawubalahla ngebufakazi bayo, ngobe titukulwane tabo tingeke tiyikhohlwe. Ngiyakwati loko labacabanga kukwenta, ngisho nome basengakangeni kulelo live lengabetsembisa lona ngesifungo.”
22Ngako Mosi wayibhala phansi leyo ngoma ngalona lelo langa, wabe sewuyifundzisa ema-Israyeli.
23
Josh. 1:6
Simakadze wanika lowo myalo kuJoshuwa, umsa waNuni, watsi: “Cina ube nesibindzi, ngobe nguwe lotawungenisa ema-Israyeli eveni lengabetsembisa lona ngesifungo, mine matfupha ngiyawuba nawe.”
24Watsi kube Mosi acedze kubhala encwadzini emavi alomtsetfo kusukela ekucaleni kuze kube ngusekugcineni, 25wabe sewunika lomyalo kumaLevi labenguwona etfwala libhokisi lesivumelwane saSimakadze, watsi: 26
“Tsatsani leNcwadzi yeMtsetfo niyibeke eceleni kwelibhokisi lesivumelwane saSimakadze Nkulunkulu wenu, iyawuhlala lapho ibe ngufakazi lonilahlako. 27Ngobe ngiyanati kutsi nibantfu labatsandza kangakanani kuhlubuka nekucinisa tinhloko. Njengobe benitsandza kangaka kuhlubuka Simakadze ngisaphila kanye nani, niyakumhlubuka kakhulu kangakanani-ke nase ngifile. 28Hlanganisani lapha embikwami bonkhe baholi betive tenu kanye nato tonkhe tiphatsimandla tenu, kuze ngitewukhuluma lamavi kubo beva, ngibite lizulu nemhlaba kutsi kube bufakazi kubo. 29Ngobe ngiyati kutsi emvakwekufa kwami nakanjani niyawuba babi kakhulu, nize niphambuke nakulendlela lenginiyale kutsi nihambe ngayo. Kulamalanga letako, nitakwehlelwa tigemegeme letimbi, ngobe niyakwenta bubi embikwaSimakadze nimtfukutselise ngaloko tandla tenu letikwentile.”
30Mosi wabe sewucamba emavi alengoma, wawasho onkhe ngenhloko kusukela ekucaleni kuye ekugcineni. Sive sonkhe saka-Israyeli sasilalele.


text:
31
Inyoka yayinebucili kwendlula tonkhe tilwane tesiganga labetentile Nkulunkulu Simakadze. Yatsi kumfati: “Kodvwa ngempela Nkulunkulu ushito yini kutsi: ‘Ningadli nome ngusinye nje sitselo setihlahla letisensimini’?”
2Umfati waphendvula inyoka watsi: “Singatidla titselo tetihlahla letisensimini, 3ngaphandle kwesitselo sesihlahla lesisekhatsi nensimi; Nkulunkulu utsite: ‘Ningasidli sitselo sesihlahla lesisekhatsi nensimi, ningasitsintsi nekusitsintsa, kuze ningafi.’ ”
4Inyoka yatsi kumfati: “Ningeke nife. 5Kepha Nkulunkulu uyati kutsi mhlazana nisidla, emehlo enu ayawuvuleka, bese nifanana naNkulunkulu nikwati lokuhle nalokubi.”
6
1 Thim. 2:14
Ngako-ke watsi umfati kube abone kutsi lesihlahla sasifanelwe kudliwa, nekutsi sasibukeka sisihle, nekutsi lesihlahla sasifanele kumhlakaniphisa umuntfu, wakha kulesihlahla wadla. Wanika nendvodza yakhe, nayo yadla. 7Emehlo abo bobabili ase ayavuleka, batibona kutsi bangcunu; base batfunga emacembe emkhiwa, batentela kwekuvunula.
8Ekupholeni kwelilanga beva Nkulunkulu Simakadze ahambahamba ensimini; bo-Adamu nemkakhe bambhacela Nkulunkulu Simakadze emkhatsini wetihlahla tensimi. 9Kodvwa Nkulunkulu Simakadze wabita Adamu watsi: “Ukuphi?”
10Waphendvula watsi: “Ngive livi lakho ensimini, ngase ngiyesaba, ngobe ngihamba ngcunu; ngabhaca.”
11Nkulunkulu wambuta watsi: “Ngubani losakutjele kutsi uhamba ngcunu? Sewusidlile yini lesitselo salesihlahla lengakuyala ngaso kutsi ungabosidla?”
12Adamu waphendvula watsi: “Ngulomfati lowanginika yena kutsi ahlale nami, nguye lona longinike lesitselo, ngase ngiyasidla.”
13Nkulunkulu Simakadze watsi kumfati: “Yini-ke lena lose uyentile?”
Umfati watsi: “Ngikhohliswe yinyoka, ngase ngiyadla.”
14Nkulunkulu Simakadze watsi enyokeni:
“Njengobe sewente loku,
sewucalekiswe
ngetulu kwato tonkhe tilwane:
tonkhe tifuyo,
nato tonkhe tilwane tesiganga.
Sewuyawuhamba ngesisu sakho,
ngesikhatsi sonkhe sekuphila kwakho
udle lutfuli lwemhlabatsi.
15
Heb. 2:14
1 Joh. 3:8
Ngitawubeka butsa
emkhatsini wakho nemfati,
nasemkhatsini wentalo yakho nentalo yemfati.
Yona iyawufihlita inhloko yakho,
wena uyawuluma sitsendze sayo.”
16
Watsi kumfati:
“Ngitakwandzisa buhlungu ekukhulelweni kwakho,
bube bukhulu kakhulu;
uyawutala bantfwana kabuhlungu.
Kufisa kwakho kuyawubasendvodzeni yakho,
yona iyakukubusa.”
17
Ku-Adamu watsi:
“Njengobe ulalele livi lemfati wakho,
wasidla lesitselo salesihlahla
lengakuyala ngaso ngatsi: ‘Ungasidli,’
umhlaba sewucalekisiwe ngenca yakho.
Sewuyakudla kuwo kamatima
onkhe emalanga ekuphila kwakho.
18Uyawukuvetela emanyeva nelukhula,
wena uyakudla lokumila esigangeni.
19
104:29
Shu. 3:20
12:7
Rom. 5:12
Uyawusebenta kamatima,
ukujulukele kudla kwakho,
udzimate ubuyele emhlabatsini,
ngobe vele watsatfwa kuwo;
njengobe ulutfuli,
uyawubuyela elutfulini.”
20Adamu wametsa umkakhe watsi ngu-Eva,“Eva” kusho “kuphila” ngobe waba ngunina wabo bonkhe labaphilako. 21Nkulunkulu Simakadze wentela bo-Adamu nemkakhe kwekwembatsa kwetikhumba, wabembatsisa.
22Nkulunkulu Simakadze watsi: “Ase nibuke, Adamu sewunjengatsi, sewuyakwati lokuhle nalokubi. Angahle akhe kulesihlahla sekuphila adle, bese uphila kuze kube phakadze naphakadze.” 23Ngako-ke Nkulunkulu Simakadze wamcosha ensimini yase-Edeni, kutsi alime umhlabatsi labetsatfwe kuwo. 24
Hez. 1:4
10:1
Wamkhipha lo-Adamu; kwase kutsi ngasemphumalanga nensimi yase-Edeni wabeka emakherubhi kanye nenkemba lenelilangabi lephendvuphendvukako ilindze indlela leya esihlahleni sekuphila.


text:
Encyclopedia
I-encyclopedia (NgeSingisi saseMelika), noma i-encyclopedy (NgeSingisi saseBrithani) yincwadzi yekuhlola nobe incwadzi leniketa tifushaniso telwati lolwetayelekile nobe lolukhetsekile kumkhakha lotsite nobe sifundvo. Ema-encyclopedias ahlukaniswe ngetihloko nobe tintfo letihlelwe ngekulandzelana kweligama lesihloko nobe tigaba tetihloko, nobe tihlanganiswe kakhulu futsi tifunwa ngekutfola lokungahleliwe. Tincwadzi te-encyclopedia titindze futsi tinemininingwane leminyenti kunaleto letitfolakala kusichazamagama. Ngalokuvamile, tihloko te-encyclopedia tigcila ekwatiseni lokunembile mayelana nesihloko lesibitwa ngesihloko; loku akufani nemibhalo yesichazamagama, legcile ekwatiseni lwati lwetilwimi ngemagama, njengekuvela kwawo, inchazelo yawo, kuphimisela, kusetjentiswa, kanye netindlela telulwimi.


text:
Inhlatfu
Inhlatfu (Python natalensis)
- síNgísi: Python
Simo nekutiphatsa[hlela | edit source]
Inhlatfu inyoka lenkhulu lehlanganisa imibala lonsundvu, lolutfuli nalompofu. imihlobo yakulamanye emave iba liphuti namhlophe.
Lena yinyoka lengenabo butsi, idle ngekutsi nayibamba inyamatane iyitungeletele iyimpintje iyephule ematsambo idzimate ife. Tinhlatfu tikhula tidzimate tifike emamitheni lalishumi. Tibekela emacandza lensikati iwafukamele sikhatsi lesingaba tinyanga letintstfu. Kute-ke lamacandza afutfumale kutsiwa inhlatfu ikhona kudzikitisa umtimba wayo ngendlela lengetubulala emacandza kepha iwaphe kushisa.
Indzawo letfolakala kuyo[hlela | edit source]
Indzawo letsandvwa tinhlatfu yindzawo lelihlanze lapho kunemahlatsi khona.


text:
Radoje Domanović
Radoje Domanović (Indlovana 16, 1873 – Ingci 17, 1908) bekangumbhali, intsatseli, phindze anguthishela waseSebhiya, bekandvumele tinganekwane takhe limfisha.
Umlandvo[hlela | edit source]
Radoje Domanović watalwa esigodzini sase Ovsište indzwao lesemkhatsini kweSebhiya. Wacedza sikolwa eKragujevac, esikhoneni seFilosofi, eNyuvesiti yaseBelgrade, lapho bekafundzela khona lulwimi lwaseSebhiya nemulandvo. Kusukela umnyaka wa1895–1898, Domanović bekangumfundzisi welulwimin lwaseSebhiya nemlandvo eninguzimu yaseSebhiya.
Ngalesikhatsi afundzisa, wabhala inganekwane yakhe yekucala. Ngenca yebudlelwane bakhe neparty lephikisako, walahlekelwa ngumsebenti wakhe, wabese uyahamba uya eBelgrade. EBelgrade, abeyintsatseli yemapolitiki lehlukene, aphindze abe yinsatseli yebabhali. Abebhala tihloko temapolitiki netinganekwane lebetihlasela ebaleni iparty lebeyibusa lesosikhatsi. Radoje wadvuma ngetindzaba lekatibhala njenga “Umholi” (1901) na “Stradija” (1902). Ngalokungalingeki kwakhe, waba sihlubuki lesigcamile kumbusi waObrenović.
Emvakwa 1903, emvakwekushintja kwe umbhikisho, Domanović, watfola umsebenti wekubangumbhali weNcenye yeMfundvo. Hulumende lomusha wamuvumela kutsi aye eJalimane umnyaka munye wekuspesheliza, lewamenta eMunich. Ekhaya kubo eSebhiya, Radoje bekaphatseke kabi ngekubabete lushitjo lolungilo emphakatsini. Wacala umbhalo wemapolotiki wemaviki onkhe, “Stradija”, lapho wachubeka khona kubhala ngebutsakatsaka kwahulumende lomusha, kepha kubhala kwakhe beskute lamandla labekadze anawo.
Radoje Domanović washona nakugabence lihora lelishumi nakubile ekuseni nga 17 Ingci, 1908, anamunyaka lengemashumi lasistatfu nesihlanu, asegule sikhatsi lesidze ngenyumonya ne sifuba sengati. Umsebenti wakhe longakate akhicitwe, walahleka ngemphi yemnhlaba yekucala. Ngenca yekubaluleka kwakhe ekulweni nenkhululeko yebantfu nekahlakanipha kwakhe, watiwa ngekuba lichawe lemubhali laseSebhiya ngekundlula kwemakhulwini eminyaka ya XX.[1]
Imibhalo[hlela | edit source]
Imibhalo lenduvumile yaRadoje Domanović:
- Incabango yemuntfu wasSebhiya, 1902
- Kraljević Marko ahlangana nebaseSebhiya kwesibili, 1901
- Kubulawa kwenchazelo, 1898
- Lwandle lobufile, 1902
- Satane, 1898
- Stradija, 1902
- Umholi, 1901
Emarefarensi[hlela | edit source]
- ↑ "Umsebenti wa“Radoje Domanović”". domanovic.org.


text:
131Watsi Jesu nakaphuma ethempelini, lomunye webafundzi bakhe watsi kuye: “Mfundzisi, asewubuke lamatje naletakhiwo kutsi takheke kahle kangakanani.”
2
Mik. 3:12
Jesu watsi kuye: “Uyatibona yini letakhiwo letinkhulu? Kute nalinye litje leliyawusala lisetikwalelinye lelingayiwudzilitelwa phansi.”
3Jesu abehleti eNtsabeni Yemincumo abhekene nelithempeli. BoPhetro, naJakobe, naJohane, na-Andreya bambuta babodvwana naye batsi: 4“Ase usitjele kutsi kuyakwenteka nini loko? Kuyakwentekani lokuyawuba sibonakaliso saleso sikhatsi sekuphela?”
5Jesu wabatjela watsi: “Caphelani kutsi kubete lonedukisako. 6Kuyawuta labanyenti egameni lami batsi: ‘Nginguye!’ Ngaloko bayakwedukisa labanyenti. 7Naniva emahemuhemu etimphi, netindzaba tetimphi, ningetfuki, ngobe letintfo tifanele kutsi tenteke, kodvwa noko umhla wekuphela uyawube ungakefiki. 8Sive siyawuvukela lesinye sive, umbuso uvukele lomunye umbuso, kuyawuba nekutamatama kwemhlaba tindzawo ngetindzawo, kuyawuba netindlala. Loko kuyawube kukucala kwetinsizi, kube njengemhelo walomsikati nasatawuteta.
9
Luk. 12:11-12
Joh. 15:18
16:2
Semb. 2:10
“Ticapheleni nine, ngobe bayawunimangalela etinkantolo, niyawushaywa emasinagogeni, nimiswe embikwebabusi nemakhosi ngenca yami, nize nibeke bufakazi ngami kubo. 10LiVangeli kufanele lishunyayelwe etiveni tonkhe kucala. 11Nabanimikisa etinkantolo baninikele, ningahlupheki ngekucabanga kutsi niyawutsini, kodvwa shanoni loko leniyakuphiwa ngalowo mzuzu, ngobe kuyawube kungasesini leniyakube nikhuluma, kodvwa Moya Longcwele uyakukhuluma ngemilomo yenu. 12
Umuntfu uyawunikela umnakabo ekufeni, neyise umntfwanakhe, bantfwana bayawuvukela batali babo bababulalise. 13
Niyawutondvwa ngabo bonkhe ngenca yeligama lami. Kepha lowo loyawucinisela kuze kube ngusekugcineni, uyakusindziswa.”
14
11:31
12:11
“Kodvwa nanibona ‘Sinengisoncitsakalo’ eme endzaweni lengakamfaneli,” (lofundzako akacaphele inchazelo yaloku), “labo labaseJudiya ababalekele etintsabeni. 15
Naloyabe asetikwendlu angabe asehla, angasangeni nasendlini yakhe kuyawutsatsa timphahla takhe. 16Losensimini angasabuyeli emuva kuyawutsatsa kwekwembatsa kwakhe. 17Maye kulabo labayawube batetfwele, nalabo labayawube bamunyisa ngalawo malanga! 18Thandazelani kutsi loko kungete kwenteka ebusika. 19
Semb. 7:14
Ngobe kulawo malanga kuyawuba netinhlupheko letinkhulu, letingazange setibekhona kusukela ekucaleni kwendalo yaNkulunkulu kudzimate kube ngulamuhla, futsi tingeke tiphindze tibe khona. 20Kube futsi Nkulunkulu abengakawafinyeti lawo malanga, kute namunye labeyawusindziswa; kodvwa ngenca yalabakhetfwe nguye wawafinyeta lawo malanga.
21“Ngaleso sikhatsi nakufika lomunye atsi kini: ‘Ase nibuke, nangu Khristu,’ nome atsi: ‘Nanguya,’ ningamkholwa. 22
2 Thes. 2:8
Bokhristu bemanga nebaphrofethimbumbulu batawuvela bakhombise tibonakaliso netimangaliso kuze kwedukiswe nalabakhetsiwe, nakunekwenteka.
23“Kodvwa caphelani, ngobe senginitjele konkhe loku kungakenteki.”
24
34:4
Hez. 32:7
Jow. 2:10,31
3:15
Mat. 24:29
Imis. 2:20
Semb. 6:12
“Ngalawo malanga emvakwaleto tinhlupheko,
“ ‘lilanga liyawufiphala,
nenyanga iyawubate kukhanya,
25
Jow. 2:10
Semb. 6:13
netinkhanyeti tidzilike esibhakabhakeni,
nemandla emkhatsi ayawunyakatiswa.’
26
Mak. 14:62
Semb. 1:7
“Lapho-ke bayawuyibona iNdvodzana yeMuntfu ita ngemafu inemandla lamakhulu nebukhosi. 27Iyawutfumela tingilosi tayo kutsi tiyewubutsa labo labakhetsiwe bayo emimoyeni yomine, nasemikhawulweni yonkhe yemhlaba.”
28“Ase nifundze sifundvo esihlahleni semkhiwa. Ngesikhatsi emagala aso advumba, bese sihluma emacembe, niyabe seniyati kutsi seletfwese lihlobo. 29Kanjalo-ke nani, nanibona letintfo tenteka, nibokwati kwekutsi iNdvodzana yeMuntfu seyisedvute, seyingasemnyango.
30“Ngicinisile, ngitsi kini: Lesitukulwane singeke sendlule kungakenteki konkhe loku. 31Kuyakwendlula lizulu nemhlaba, kodvwa emavi ami wona angeke endlule.”
32
“Kepha noko kute lowatiko kutsi lelo langa nalelo awa kuyawufika nini. Netingelosi tasezulwini atati, neNdvodzana ayati; nguYise kuphela lokwatiko loko. 33Caphelani nilindze, ngobe anati kutsi leso sikhatsi siyawufika nini. 34
Kufanana nendvodza leyayitawuya khashane; yatsi nase itawusuka ekhaya, yabeka tisebenti tayo etikhundleni tato, nguleso nemsebenti waso lotsite. Yayala umgcini welisango kutsi alindze kahle. 35Ngako-ke lindzani, ngobe animati umnikati wendlu kutsi uyawubuya nini. Angahle abuye ebusuku nome ekhatsi nebusuku, angabuya ekukhaleni kwekucala kwelichudze, nome ekuseni. 36Nakefika ningakamlindzeli, akanganikhandzi nilele. 37Loku lengikusho kini, ngikusho kubo bonkhe ngitsi: Lindzani.”


text:
61
Ngabona liWundlu licatulula lolunye lwaletimphawu letisikhombisa, ngeva lesinye saletidalwa letine sikhuluma ngelivi lekudvuma sitsi: “Wota!” 2
6:3,6
Semb. 19:11
Kwatsi chamu lihhashi lelimhlophe, nalona labeligibele aphetse butjoki, wanikwa umchele, wahamba ancoba, ayawuncoba.
3Latsi liWundlu nalicatulula luphawu lwesibili, ngeva sidalwa sesibili sitsi: “Wota!” 4
6:2
Mat. 24:6
Kwaphindze kwatsi chamu lihhashi lelibovu. Lowo labeligibele wavunyelwa kutsi ayewususa kuthula emhlabeni, kuze bantfu babulalane bodvwana; wanikwa inkemba lenkhulu.
5
Zak. 6:2,6
LiWundlu laphindze lacatulula luphawu lwesitsatfu, ngase ngiva sidalwa sesitsatfu sitsi: “Wota!” Kwachamuka lihhashi lelimnyama, lona labeligibele aphetse silinganiso esandleni sakhe. 6Ngase ngiva livi shangatsi liphuma emkhatsini wetidalwa letine litsi: “Libinta lakolo wekudliwa ngelilanga lelingatsengwa ngeliholo lelilanga, nemabinta lamatsatfu emabele langatsengwa ngeliholo lelilanga; kepha ungawoni emafutsa neliwayini!”
7Latsi liWundlu nalicatulula luphawu lwesine, ngeva livi lesidalwa sesine litsi: “Wota!” 8
Hez. 5:12
14:21
Kwatsi chamu lihhashi lelimphofu, libito lemgibeli walo bekunguKufa, iHayidesi yamlandzela. Banikwa emandla etikwencenye yesine kukwemhlaba, kutsi bayibulale ngenkemba, nangendlala, nangesifo lesingelapheki, nangetilwane tesiganga.
9
Semb. 20:4
Latsi liWundlu nalicatulula luphawu lwesihlanu, ngabona lilati, ngaphansi kwalo kunemiphefumulo yalabo lababebulawelwe livi laNkulunkulu nebufakazi lababenabo. 10
Dut. 32:43
Hla. 79:10
Luk. 18:7
Semb. 8:3
Bamemeta kakhulu, ngelivi lelikhulu, batsi: “Nkhosi Somandla, longcwele naloliciniso, kuyawudzimate kube ngunini ungehluleli uphindzisele ingati yetfu kulabo labahleti emhlabeni?” 11
Ngamunye ngamunye wabo wase unikwa ingubo lemhlophe; batjelwa kutsi ase baphumule kancane, kuze kuphelele linani lalababetinceku kanye nabo nebazalwane babo, lababesetawubulawa njengabo.
12
50:3
Hez. 32:7
Jow. 2:10,31
3:15
Mat. 24:29
Mak. 13:24-25
Luk. 21:25
Semb. 11:13
16:18
Latsi liWundlu nalicatulula luphawu lwesitfupha, ngabona kutamatama lokukhulu kwemhlaba. Lilanga laba mnyama njengendvwangu yelisaka leboya, inyanga yaba njengengati. 13
Tinkhanyeti tesibhakabhaka tavutfuteleka emhlabeni njengekuhhohloka kwemakhiwa lasengakavutfwa emkhiweni, nakuhhusha umoya lomkhulu. 14
Sibhakabhaka sanyamalala njengekugocotwa kwelicansi; tonkhe tintsaba netichingi tesuswa etindzaweni tato. 15
24:21
Onkhe emakhosi emhlaba, netikhulu, netindvuna, nalabacebile, nalabanemandla, nabo bonkhe labatigcili, nalabakhululekile, babhaca emigedzeni nasemihumeni emkhatsini wemadvwala etintsaba. 16
Luk. 23:30
Bamemeta tintsaba nemadvwala batsi: “Welani etikwetfu, nisifihle ebusweni balowo lohleti esihlalweni sebukhosi, naselulakeni lweliWundlu, 17
Jow. 2:11
Mal. 3:2
4:5
Rom. 2:5
ngobe lilanga lelikhulu lelulaka labo selifikile. Ngubani longaba nemandla ekuma?”


text:
Ngesi
Yini lekumele uyente
Sikhatsi semsebenti
Ngabe kubita malini
Emafomu lagcwaliswako
Ngubani longamutsintsa
Ngozizo sekutsengisa kudla kwetilwane temfuyo noma tasekhaya
Kuze ufake sicelo sekukhicita noma kutsengisa kudla kwetilwane letifuyelwe kudliwa noma kugcinwa, kufanele ubhalise nembhalisi waAct 36 of 1947.
Kudla kwetilwane letifuyiwe kwentiwa ngekugaya kudla lokunemsoco lofanele lodzingwa nguletilwane. Kusetjentiselwa kona kudlisa tilwane letifuyiwe.Kuze ubhalise kufanele ube uhlala eNingizimu Afrika noma ube yinkampane lenelihhovisi eNingizimu Afrika.
Uma lokudla lofuna kukubhalisa sekubhaliswe ngulomunye umuntfu, kufanele utfole imvume kuloyo muntfu usengakabhalisi.Ungakasitfumeli sicelo kufanele umikise sicephu lesincane lesiyimvisa yalokudla ukumikise eLaboratory lefanele.
Ngicela unake: kufanele uvuselele sicelo sakho njalo ngeminyaka lemitsatfu. Litiko letekulima, tetihlahla kanye neTetimfishi litokutjela nasekufanele uvuselele. Kuyafana nanawuvuselela tihlahla..
Yini lekumele uyente
- Tsatsa imvisa yakho yekudla kwetilwane temfuyo utimikise eLaboratory lefanele kuze utfole sitifiketi sakhona.
- Bhalela umbhalisi incwadzi ibe nalokulandzelako:
- Ligama lalokudla kwemfuyoInombolo yekubhaliswa kwako uma sekubhalisiwe; uletse sizatfu sekwenta sicelo, (uchaze kutsi sicelo lesisha noma ungeta lokunye kudla)
- Imvumo lebhalwe phansi, uma lokudla sekubhaliswe ngulomunye umuntfu.
- Sitifiketi sekucwaningwa lesibuya eLaboratory
- Siciniseko sekutsi ubhadele kanye nenombolo yako. Loku akukadzingeki uma utoya matfupha kuyomikisa sicelo ufike ubhadale lemali ledzingekako eLitiko letekulima, letihlahla kanye natetimfishi.
- Ligama lesiphatfo sekudla.
- Tfola lamafomu ngentansi bese uyawagcwalisa. Lelifomu kufanele lisayinwe nguCommissioner of Oath.
- Faka nencwadzi yangetulu, ligama lekudla kanye nesitifiketi lesibuya eLaboratory kulesicelo sakho.
- Mikisa sicelo sakho (i-original nekhopi) naleletinye tincwadzi letidzingekako ku:The Registrar: Act 36 of 1947 Private Bag x343 Pretoria 0001. Noma umikise matfupha ku The Registrar: Act 36 of 1947, Agriculture Place, 20 Steve Biko Street, Arcadia Pretoria.
- Bhadala imali lefanelekile. Uma uposa, bhadala nge postal order uyicondzise ku Director General Agriculture. Uma uyimikisa matfupha, bhadala ngemali ufake imininingwane
Account name: NDA-ACT36 of 1947
Account number: 11 2031 02
Branch code: 01 0845
Bank name: Standard Bank
Ref: 11FF1 neligama lenkapane.
Ngabe kubita malini
Emafomu lagcwaliswako
- Application form for the registration of pet food (including complementary pet food or treat)
- Application form for the registration of complete or concentrate horse and other feed
- Application form for the registration of complete or concentrated ruminant feed(s) (with NPN)
- Application form for the registration of complete or concentrated monogastric feed(s)
- Application form for the registration of animal or plant derived raw material
- Application form for the registration of milk replacers
- Application form for the registration of general supplements, licks or herbal supplements
Administration
Lindinkosi Lembethe
Tel: 012 319 6863
E-mail: LindinkosiL@daff.gov.za
National office
Tel: 012 319 6657
Fax: 012 319 7179
Physical address: 20 Steve Biko Street, Arcadia, Pretoria
Postal address: Private Bag X343, Pretoria 0001
Web address: https://www.dalrrd.gov.za/Branches/Agricultural-Production-Health-Food-S...


text:
41
Watsi kube eve Sanbalati kutsi tsine maJuda siyaluvusa lolubondza, watfukutsela wagaya tiboti. Wawahhalatisa emaJuda, 2akhuluma embikwebangani bakhe nasembikwemabutfo aseSamariya, watsi: “Tentani letiyatsayatsa temaJuda? Tingaluvusa yini lolubondza lwato? Tiyawunikela yini ngemihlatjelo? Tingalucedza yini ngalanga linye? Lamatje lashile aba ngumlotsa tingawavusa yini aze abe yintfo lephilako?”
3Thobiya, um-Amoni, labesedvute naye wakhuluma, watsi: “Lentfo labayakhako, ngisho nemphungutja nayingekhwela kuko, kungabhidlika lamatjana ako kube timvutfu!”
4Ngathandaza ngatsi: “Awu Nkulunkulu wetfu, vani kutsi basiphukuta kanganani. Yenta lokusiphukuta kwabo kwehlele etinhloko tabo. Banikele babe yimphango eveni lekutfunjwa. 5Ungacali ulimbonye licala labo, futsi ungatesuli tono tabo embikwakho, ngobe bajikijele labakhi ngetinhlamba emehlweni.”Nome “bavuse lulaka lwakho embikwalabakhi”
6Ngako sachubeka salwakha kabusha lolubondza, lwaze lwaphakama lwabasekhatsi nendzawo yebudze balo nase luphelele, ngobe bantfu babenenhlitiyo yekusebenta.
7Kodvwa kwatsi boSanbalati, naThobiya, nema-Arabu, nema-Amoni kanye nemadvodza ase-Ashdodi kube beve kutsi lubondza lwaseJerusalema luvuswa kabusha nekutsi lomsebenti uchubeka ngemandla, sekuze kwavalwa ngisho netikhala, batfukutsela batselwa ngemanti. 8Ngako bahlangana bonkhe ndzawonye, bakha luzungu lwekutsi bete batekulwa neJerusalema basuse lutfutfuva kuyo. 9Kodvwa sathandaza kuNkulunkulu wetfu, ngenca yalolusongo sabeka bogadzi kutsi bagadze imini nebusuku.
10Bantfu bakaJuda batsi:
“Emandla alaba labakhako asayaphela,
kantsi kusenemfuhlululu lenyenti kakhulu,
singeke sikhone kuluvusa kabusha lolubondza.”
11Netitsa tetfu taticabanga, titsi: “Batawutsi basengaketeleli futsi bangakasoli lutfo, basetfuke sesisetikwabo, sibabulale bonkhe, siwumise lomsebenti wabo.”
12Noko lamaJuda labehlala emkhatsini wato asidvonsa ngendlebe kwaze kwaba kashumi basitjela kutsi letitsa tetfu tatenta emalungiselelo ekusihlasela.
13Ngako ngemisa labanye bantfu bahlome ngetinkemba, nangetikhali, nangemicibisholo; ngabahlela ngekwemindeni yabo eceleni kwelubondza lusendvo ngelusendvo, konkhe lapho lubondza lwaluselufisha ngakhona.
14
Dut. 1:21
20:3
Ngatsi nangibuka, ngabona kutsi bantfu bakhatsatekile, ngako ngakhuluma kubo, nakubaholi babo netindvuna tabo, ngatsi: “Ningatesabi letitsa tenu. Khumbulani kutsi Simakadze mkhulu kangakanani nekutsi futsi wesabeka kangakanani. Nine nje kufanele nilwe nivikele bantfu besive sakini, nebantfwabenu, nebafati benu kanye nemakhaya enu.”
15Tatsi kube titsa tetfu tive kutsi sesiyalwati loluzungu lwato nekutsi Nkulunkulu uwacitsile emasu ato, sabuyela sonkhe elubondzeni, ngulowo nalowo wacondza emsebentini wakhe.
16Kusukela ngalelo langa incenye yalamadvodza akami yayakha, bese kutsi lena lenye incenye ihlome ngetikhali, nangemahawu, nangebutjoki kanye nangetembatfo temphi. Baholi batihlela bona ngemuva kwaso sonkhe sive sakaJuda, 17lesasakha lolubondza. Labo lababetfwala tintfo tekwakha babesebenta ngasinye sandla, bese kutsi ngalesi lesinye babambe tikhali tekulwa. 18Ngulowo nalowo kulabakhi abesebenta abophele inkemba yakhe engculwini. Kodvwa lendvodza leyayishaya impalampala yayihlala edvute nami. 19Ngakhuluma kulabaholi, nakuletindvuna, nakulabantfu, ngatsi: “Lomsebenti mkhulu futsi sewandzile, kantsi natsi sesikhweshelene kakhulu kulolubondza. 20
Dut. 1:30
3:22
Nibotsi naniva kukhala kwempalampala, sonkhe sihlangane khona lapho. Nkulunkulu wetfu utasilwela.”
21Ngako sachubeka nemsebenti, incenye yemadvodza ihlome tikhali, kusukela nakudzabuka kusa kuze kube ngunakuphelela kuhwalala.
22Ngaphindze ngakhuluma kulabantfu, ngatsi: “Wonkhe umuntfu kanye nesisebenti sakakhe kufanele ahlale ngekhatsi eJerusalema ebusuku, khona batewuba bogadzi betfu ebusuku, emini babe tisebenti.” 23Ngako mine nesive sakitsi, netisebenti takami, nemadvodza labegadzile sasingasakukhumuli kwekwembatsa. Ngulowo nalowo abehlala ahlome ngesikhali sakhe ngisho nome ayawunatsa emanti.Kungatsi kutsi “tikhali esandleni” siHebheru asicondzakali


text:
91
Ngikhuluma liciniso ngikuKhristu, angikhulumi emanga; nanembeza wami lokuMoya Longcwele uyangifakazela kutsi 2
nginelusizi lolukhulu, nebuhlungu lobungapheli enhlitiyweni yami 3
ngebazalwane bami labayingati yami ngekwebuve. Bengingafisa kutsi lokungenani ngibe ngulocalekisiwe nome ngisuswe kuKhristu kube loko bekungaba lusito kubo. 4
9:4
19:5
24:16
Dut. 7:6
14:1
Hla. 147:19
Rom. 2:17
3:2
Ef. 2:12
Ema-Israyeli sive saNkulunkulu lasenta emadvodzana akhe. Wawanika sabelo ebukhosini bakhe, watenta nawo tivumelwane, wawanika umtsetfo, nendlela lengiyo yekukhonta ethempelini, wabapha netetsembiso. 5
2 Khor. 11:31
Wona angumliba wabokhokho, lapho kwavela khona Khristu waba ngumuntfu, yena longuNkulunkulu, Losetikwako Konkhe, akadvunyiswe phakadze naphakadze. Amen.
6
Rom. 2:28
3:3
Gal. 6:16
Semb. 2:9
Kodvwa akusiko kutsi livi laNkulunkulu selehlulekile. Ngobe akusibo bonkhe labasitukulwane sa-Israyeli labangema-Israyeli. 7
Joh. 8:39
Heb. 11:18
Akusibo bonkhe lababantfwana ba-Abrahama ngekutsi basitukulwane sakhe, kodvwa kutsiwa: “Situkulwane sakho siyakwetsiwa nga-Isaka.” 8
4:23,28
Loko kusho kutsi akusibo bantfwana bengati lababantfwana baNkulunkulu kodvwa bantfwana besetsembiso labemukeleka njengesitukulwane. 9
Ngobe nguloko lokwashiwo setsembiso kutsi: “Ngiyawubuya ngalesikhatsi nyakenye, Sara uyawutala indvodzana.”
10
Futsi akusiko loko kuphela, kodvwa neyise wemaphahla latalwa nguRebheka abe munye kungu-Isaka, khokho wetfu. 11Injongo yaNkulunkulu yekukhetsanchanti ayigucuki. Kwatsi lamaphahla angakatalwa, asengakenti lutfo lokulungile nalokungakalungi, 12Rebheka watjelwa kutsi: “Lomdzala uyawuba ngaphansi kwalomncane.” Loko-ke kwentiwa ngentsandvo yaNkulunkulu lengayi ngemitamo yemuntfu, kodvwa leya ngelubito lwakhe, Nkulunkulu; 13
Mal. 1:2-3
njengobe kubhaliwe kutsi: “Jakobe ngimtsandzile, kodvwa Esawu ngamtondza.”
14
2 Khr. 19:7
Jobe 8:3
34:10
Rom. 3:5
Pho, siyawutsini-ke? Sitsi kukhona yini lokungakalungi kuNkulunkulu? Cha, kute. 15
Ngobe watsi kuMosi: “Ngiyawuba nemusa kulowo lenginemusa kuye, ngibe nesihawu kulowo lenginesihawu kuye.” 16
Ngako-ke akuyi ngekutsandza nangekutihlupha kwemuntfu, kodvwa kuya ngebubele baNkulunkulu. 17
Ngobe umBhalo utsi kuFaro: “Ngikuvusele kona loko kutsi ngikhombise emandla ami kuwe, kuze libito lami libatjatwe emhlabeni wonkhe.” 18
Ngako-ke, unemusa kulowo latsandza kuba nemusa kuye, kodvwa amente abe lukhuni lowo latsandza kumenta abe lukhuni.
19Ngako-ke uyawutsi kimi: “Nangabe kunjalo, pho, Nkulunkulu angambekelani umuntfu licala? Ngubani longamelana nentsandvo yaNkulunkulu?” 20
45:9
64:8
Jer. 18:6
Kodvwa-ke wena muntfu-ndzini, ungubani kutsi ungaphikisana naNkulunkulu? Ludziwo lungasho yini kumbumbi walo kutsi: “Wangibumbelani kanje?” 21
Empeleni, umbumbi ute yini lilungelo lekusebentisa libumba ngekutsandza kwakhe, nekutsi ente titja letimbili ngasinye sigadla selibumba, lesinye setikhatsi letitsite, lesinye sekusetjentiswa nje nome kunini?
22
Loku akusiko yini Nkulunkulu labefuna kukwenta? Nome abefuna kubonakalisa lulaka lwakhe nekwatisa emandla akhe, noko watimela ngekubeketela lokukhulu titja telulaka lwakhe letatimiselwe kubhujiswa. 23Loko wakwentela kutsi kwatiwe ingcebo yenkhatimulo yakhe etitjeni temusa wakhe labesavele atilungiselele inkhatimulo yakhe. 24Tsine-ke singuleto titja temusa wakhe, latibita, hhayi kumaJuda kuphela kepha nakubetive.
25
1 Phet. 2:10
Naku-ke lakushoko encwadzini yaHoseya:
“Bantfu lababengesibo bami,
ngiyawubabita ngekutsi:
‘Bantfu bami;’
sive lengingazange ngisitsandze
ngiyawusibita ngekutsi:
‘Ngulabatsandzekako bami.’
26
Nakuleyo ndzawo,
lapho batjelwa khona kutsi:
‘Anisibo bantfu bami,’
bayawubitwa ngekutsi:
‘Ngemadvodzana
aNkulunkulu lophilako.’ ”
27
Rom. 11:5
Na-Isaya wamemeta nga-Israyeli atsi: “Nome bantfu baka-Israyeli bangaba banyenti babe ngangesihlabatsi saselwandle, noko kuyawuba yinsali yabo kuphela leyawusindziswa; 28ngobe iNkhosi iyawunonopha yephetse emacala nemhlaba wonkhe.”
29
Kunjengobe Isaya kucala watsi:
“Kube iNkhosi Somandla
akasishiyelanga letinye tetitukulwane,
ngabe safanana neSodoma,
safanana neGomora.”
30
10:20
Pho, siyawutsini-ke? Betive labangazange bakufune kulungelana naNkulunkulu noko sebakunikwe ngekukholwa kwabo. 31
11:7
Kepha baka-Israyeli lababetihlupha bafuna kulunga ngekwenta lokufunwa ngumtsetfo, noko abazange bakhone kuwugcina umtsetfo. 32Ngani-ke? Ngobe kulunga abazange bakufune ngekukholwa, kodvwa benta sengatsi kutfolakala ngekutsi bakusebentele. Bakhubeka, bakhutjwa litje lesikhubekiso, 33
28:16
Luk. 2:34
Rom. 10:11
1 Phet. 2:6
njengobe kubhaliwe kutsi:
“Bheka, ngibeka eSiyoni
litje lekukhubekisa
nelidvwala lekuwisa;
kepha lowo lokholwa kuye,
angeke ajabhiswe.”


text:
181Jesu wase ubatjela lomfanekiso abafundzisa kutsi kufanele bathandaze sonkhe sikhatsi bangadzinwa. 2“Kwake kwaba khona umehluleli kulelinye lidolobha lelikhulu labengamesabi Nkulunkulu angahloniphi nebantfu. 3Kwakukhona umfelokati kulelo dolobha labevame kuta kulomehluleli atewucela emalungelo akhe afike atsi: ‘Ngisite kulona lolwa nami!’ 4Kwaba sikhatsi lesidze umehluleli angavumi, kodvwa ekugcineni watsi: ‘Nome ngingamesabi Nkulunkulu ngingahloniphi muntfu, 5kodvwa ngaloluhlupho lengilutfola kulomfelokati, kuncono kutsi ngimnike emalungelo akhe, funa achubeke nalokunginakashela, adzimate angiphuphise!’ ”
6INkhosi yachubeka yatsi: “Lalelani kutsi watsini lomehluleli lomubi! 7Pho, Nkulunkulu utakwehlulwa yini kubevela labakhetsiwe bakhe, labakhala kuye imini nebusuku bacela lusito? Uyawubina yini ekubasiteni? 8Nginitjela kutsi uyawubevela ngekushesha. Kodvwa ingabe iNdvodzana yeMuntfu nayibuyako iyawukukhandza kukhona yini kukholwa emhlabeni?”
9Jesu wabatjela futsi nankhu umfanekiso acondzise kubantfu labetsemba kulunga kwabo bese bababukela phansi labanye bantfu: 10“Emadvodza lamabili enyukela ethempelini kuyawuthandaza, lomunye abengumFarisi, lomunye angumtselisi.
11“UmFarisi wakhwesha wema yedvwa wathandaza watsi: ‘Ngiyakubonga, Nkulunkulu, kutsi mine angifanani nalabanye bantfu labatigebengu, nalabangakalungi, netiphingi, nanjengalomtselisi. 12Ngizila kudla emalanga lamabili ngeliviki ngikunika kwelishumi kwako konkhe lengikwemukelako.’
13
“Kodvwa umtselisi eme khashane akazange abhekise ngisho nebuso bakhe ezulwini, kepha ngekutisola wathandaza watsi: ‘Nkulunkulu, ngihawukele mine soni!’ ” 14
Mat. 23:12
Luk. 14:11
1 Phet. 5:5
Jesu watsi: “Nginitjela kutsi lendvodza lengumtselisi yabuyela ekhaya seyemukelwe nguNkulunkulu kutsi ilungile kunalona lomunye, ngobe phela wonkhe umuntfu lotiphakamisako, uyawutfotjiswa, wonkhe lotitfobako, uyawuphakanyiswa.”
15Ngaleso sikhatsi baletsa ngisho netinswane kutsi Jesu atetibeka tandla. Kodvwa bafundzi batsi nabakubona loko, babatsetsisa. 16Kodvwa Jesu wababita labantfwana atsi: “Vumelani bantfwana bete kimi! Ningabavimbeli, ngobe umbuso waNkulunkulu walabanjalo. 17Ngicinisile, ngitsi kini: Longawemukeli umbuso waNkulunkulu njengemntfwana, angeke angene kuwo.”
18Lesinye sikhulu sambuta satsi: “Mfundzisi lolungile, kufanele ngenteni kuze ngidle lifa lekuphila lokuphakadze?”
19Jesu watsi kuso: “Ungibitelani ngekutsi ngilungile? Kute lolungile ngaphandle kwaNkulunkulu. 20
Dut. 5:16-20
Uyayati imiyalo letsi: ‘Ungaphingi, ungabulali, ungebi, ungacali emanga, hlonipha uyihlo nenyoko’?”
21Lendvodza yaphendvula yatsi: “Yonkhe lemiyalo ngayenta kusukela ebuncaneni bami.”
22Nakakuva loko Jesu, watsi kuyo: “Kusadzingeka wente intfo yinye, tsengisa ngako konkhe lonako, bese wabela timphuya lemali, uyawuba nemcebo ezulwini, bese uyeta uyangilandzela.”
23Kodvwa yatsi kube ikuve loko lendvodza, yadzabuka kakhulu, ngobe beyinjinge kakhulu.
24Jesu abona lokutsi idzabukile, wase utsi: “Maye, kulukhuni etinjingeni kutsi tingene embusweni waNkulunkulu! 25Kulula kutsi likamela lingene embotjeni yenyalitsi kunekutsi injinga ingene embusweni waNkulunkulu.”
26Nabeva loku bantfu, bambuta batsi: “Kepha nakunjalo, ngubani longasindziswa?”
27
Zak. 8:6
Luk. 1:37
Jesu waphendvula watsi: “Lokungeke kwenteke kubantfu, kuNkulunkulu kuyenteka.”
28Phetro watsi: “Buka tsine, sishiye konkhe kwetfu salandzela wena.”
29Jesu watsi kubo: “Empeleni wonkhe loshiya likhaya lakhe, nome umfati wakhe, nome bomnakabo, nome batali bakhe, nome bantfwabakhe ngesimanga sembuso waNkulunkulu, 30uyakwemukela lokuphindzaphindziwe kulamalanga, nekuphila lokuphakadze etikhatsini letitako.”
31Jesu wabadvonsela eceleni bafundzi bakhe labali-12 watsi kubo: “Lalelani, sesiya eJerusalema, lapho konkhe lokwabhalwa baphrofethi ngeNdvodzana yeMuntfu kutakugcwaliseka khona. 32Itawunikelwa etandleni tetive letitawuhlekisa ngayo tiyetfuke, tiyikhafulele. 33Titawuyibhambabula tiyibulale, kodvwa ngelilanga lesitsatfu iyawuvuka iphile.”
34Bafundzi bakhe abazange beve kutsi ucondze kutsini, ngobe inchazelo yalamavi akhe yayifihlekile kubo, bebangati kutsi Jesu ukhuluma ngani.
35Jesu asasondzela ngaseJerikho wakhandza indvodza leyayiyimphumphutse ihleti elusentseni lwemgwaco icela. 36Yatsi nayiva sicumbi sebantfu sendlula, yabuta yatsi: “Yini leyo?”
37Bayitjela batsi: “NguJesu waseNazaretha lowendlulako.”
38Yase iyamemeta itsi: “Jesu, Ndvodzana yaDavide! Ngihawukele!”
39Bantfu labebangembili bayekhuta lendvodza batsi ayibindze. Kodvwa yamemeta kakhulu kunakucala yatsi: “Ndvodzana yaDavide, ngihawukele!”
40Ngako Jesu wase uyema utsi abayiletse kuye; nase isondzele wayibuta watsi:
41“Ufuna ngikwenteleni?”
Yaphendvula yatsi: “Nkhosi, ngicela kubona.”
42Jesu watsi kuyo: “Bona; kukholwa kwakho kukuphilisile.”
43Ngekushesha yabona, yase ilandzela Jesu, idvumisa Nkulunkulu; nabakubona loko, bonkhe bantfu badvumisa Nkulunkulu.


text:
Embi kokutsi uvule udzinga kwenta lokuthite kwenta siciniseko sekutsi inhlelo yakho ilungile bese ulungisa nendzawo yakho. Nasewucendze kubuka emavideo nekufunzda emanothi, phendula nayi iquiz kuhlola kutsi uyavisisa. Utokwati kuphindze uyente lequiz tikhatsi letiningi nawuthandza kute uphumelele futsi usekelwe ngetimpendlo lekungito. Nasewucedze omathathu emaquiz waphumelela, ema SmartStarters atothola titifiketi tekucedza. Sikufisela inhlanhla! Nawuba nenkinga, cela icoach yakho ikusite.
Current Status
Not Enrolled
Price
Free
Get Started


text:
151
Live lelasikelwa sive sakaJuda, lusendvo ngelusendvo, lalehla licondze eningizimu emnyeleni waka-Edomu liye eHlane laseSini, ngasekugcineni eningizimu.
2Umnyele walo wangaseningizimu wawusuka esikhunjini lesasingasekugcineni ngaseningizimu yeLwandle Lweluswayi, 3wewelele eningizimu neMsaho longuFecela,“Fecela” ngesiHebheru “Akrabhimu” wendlulele eSini uye eningizimu yaseKhadeshi Bhaneya. Wawendlula eHesroni, wenyukele e-Adari, ujike uye eKhakha. 4Wawendlula ucondze e-Asmoni, uhlangane neMfudlana waseGibhithe, ugcine elwandle. Kwaba ngulowo-ke umnyele wabo wangaseningizimu.
5Umnyele wangasemphumalanga bekuLwandle Lweluswayi, kuze kuyewufika ekungeneni kwemfula iJordane.
Umnyele wangasenyakatfo wawucala esikhunjini selwandle, ekungeneni kwemfula iJordane, 6
wenyuke ucondze eBhethi Hogla, uchubekele enyakatfo yaseBhethi Arabha, ucondze eTjeni laBohani, umsa waRubeni. 7Umnyele wawenyuka ucondze eDebiri, eSihosheni sase-Akhori, ugucukele ngasenyakatfo eGilgali, lebhekene neMsaho wase-Adumimu eningizimu neMsaho. Wawuchubeka ugudle eManti ase-Eni Shemeshi, uze ufike e-Eni Rogeli. 8Wawenyuka uye eSigodzini sendvodzana yaHinomu,“sendvodzana yaHinomu” ngesiHebheru “Bheni Hinomu” kugudla iningizimu yelicele lelidolobha lemaJebhusi, lekutsiwa yiJerusalema. Wawusuka lapho ukhwele etulu esicongweni seligcuma ngasenshonalanga neSigodzi sakaHinomu ngasekugcineni kweSigodzi semaRefa, enyakatfo. 9Kusuka esicongweni saleligcuma umnyele wawuhamba ucondze ngasemtfonjeni wemanti aseNefithowa, uphumele emadolobheni eNtsaba i-Efroni, wewuke ucondze eBhala, lekuyiKhiriyathi Jeyarimu. 10Wawube sewuyajika ucondza enshonalanga, usuke eBhala uye eNtsabeni iSeyiri, uhambe ugudle licele lelingasenyakatfo neNtsaba iJeyarimu, lekuyiKhesaloni, uchubeke wewuke uye eBhethi Shemeshi, wewelele eThimna. 11Wawuhamba ucondze eceleni kweligcuma lelingasenyakatfo ne-Ekroni ujikele eShikheroni, wendlule ugudle iNtsaba iBhala ufike eJabniyeli. Umnyele wawugcina elwandle. 12Umnyele wangasenshonalanga kwakulusentse lweLwandle Lolukhulu.
Ngiyo lena-ke iminyele leyayitungeleta sive sakaJuda, lusendvo ngelusendvo.
13
Josh. 14:13
Khu. 1:20
Ngekulandzela umyalo waSimakadze, Joshuwa wabela Khalebi, umsa waJefune, indzawo letsite kaJuda, iKhiriyathi Abha, lekuyiHebroni. Abha bekungukhokho wa-Anaki. 14
Khu. 1:10
Kusukela eHebroni Khalebi wesuka wacosha lama-Anaki lamatsatfu: boSheshayi, na-Ahimani, naThalmayi, titukulwane ta-Anaki. 15Wesuka lapho wahlasela takhamiti letatihlala eDebiri, leyayike yatiwa ngekutsi yiKhiriyathi Seferi. 16Khalebi wakhuluma watsi: “Lowo lotawuhlasela ehlule iKhiriyathi Seferi, ngitamnika indvodzakati yami, Akhisa, kutsi ashade nayo.” 17
1 Khr. 4:13
Othniyeli, umsa waKhenazi, umnakaboKhalebi, wayihlasela wayehlula; ngako-ke Khalebi wamnika indvodzakati yakhe, Akhisa, kutsi ashade nayo. 18Ngalelinye lilanga Akhisa wefika ku-Othniyeli wamncenga kutsi ayewucelaLetinye tincwadzi tekucala titsi: “Othniyeli watfuma Akhisa kutsi ayewucela” insimi kuyise, Khalebi.
Watsi Akhisa nakehla embongolweni, Khalebi wambuta watsi: “Akhisa, ngingakwentelani?”
19Akhisa waphendvula watsi: “Ase umane ungisite ngentfo yinye. Njengobe sewungabele indzawo eNegevu, iningizimu nelive lakaJuda, ase umane ungiphe naletiyalu temanti.” Ngako Khalebi wabe sewumnika letiyalu letatingenhla naletatingentansi.
20Lesi-ke sabelo sesive sakaJuda, lusendvo ngelusendvo:21Emadolobha langaseningizimu yelive lakaJuda, kuya emnyeleni waka-Edomu, kwaba ngulawa:
KwakuyiKhabsiyeli, ne-Ederi, neJaguri, 22neKhina, neDimona, ne-Adada, 23neKhedeshi, neHasori, ne-Ithnani, 24neZifu, neThelemu, neBheyalothi, 25neHasori Hadatha, neKheriyothi Hesroni, lekuyiHasori, 26ne-Amamu, neShema, neMolada, 27neHasari Gada, neHeshmoni, neBhethi Pheleti, 28neHasari Shuwali, neBherisheba, neBhisiyothiya, 29neBhala, ne-Iyimu, ne-Esemu, 30ne-Eltholadi, neKhesili, neHoma, 31neSikilagi, neMadmana, neSansana, 32neLebayothi, neShilhimu, ne-Ayini, neRimona, lekwaba ngemadolobha langema-29 akanye nemiti yawo.Bunyenti baletindzawo bungahle behluke ngenca yetindzawo letengetwe kamuva33Ematsafeni kwaba ngulawa:
Kwakuyi-Eshtayoli, neSora, ne-Ashna, 34neZanowa, ne-Eni Ganimu, neThaphuwa, ne-Enamu, 35neJamuthi, ne-Adulamu, neSokho, ne-Azekha, 36neSharayimu, ne-Adithayimu, neGedera, nome-ke iGederothayimu, lekwaba ngemadolobha lali-14 akanye nemiti yawo.
37KwakuyiSanani, neHadasha, neMigdali Gadi, 38neDileyani, neMispa, neJokthiyeli, 39neLakhishi, neBhoskhathi, ne-Egloni, 40neKhabhoni, neLahamasi, neKhitlishi, 41neGederothi, neBhethi Dagoni, neNama, neMakheda, lekwaba ngemadolobha lali-16 akanye nemiti yawo.
42KwakuyiLibna, ne-Etheri, ne-Ashani, 43ne-Jifta, ne-Ashna, neNesibu, 44neKheyila, ne-Akzibi, neMaresha, lekwaba ngemadolobha layimfica akanye nemiti yawo.
45I-Ekroni yaba kanye netabelo nemiti leyitungeletile; 46emphumalanga ne-Ekroni, yonkhe indzawo yase-Ashdodi, kanye nemiti yawo.
47I-Ashdodi yaba kanye netabelo nemiti leyitungeletile; iGaza yaba kanye netabelo nemiti leyitungeletile, kuze kuyewufika emfudlaneni waseGibhithe nelusentse lweLwandle Lolukhulu.48Eveni letintsaba:
Kwaba yiShamiri, neJathiri, neSokho, 49neDana, neKhiriyathi Sana, lekuyiDebiri, 50ne-Anabu, ne-Eshtemoya, ne-Animu, 51neGosheni, neHoloni, neGilo, lekwaba ngemadolobha lali-11 akanye nemiti yawo.
52Kwakuyi-Arabu, neDuma, ne-Eshani, 53neJanumi, neBhethi Thaphuwa, ne-Afekha, 54neHumtha, neKhiriyathi Abha, lekuyiHebroni, neSiyori, lekwaba ngemadolobha layimfica akanye nemiti yawo.
55KwakuyiMayoni, neKhameli, neZifu, neJutha, 56neJezreyeli, neJokdeyamu, neZanowa, 57neKhayini, neGibeya, neThimna, lekwaba ngemadolobha lalishumi akanye nemiti yawo.
58KwakuyiHalhuli, neBhethi Suri, neGedori, 59neMarathi, neBhethi Anothi, ne-Elthekoni, lekwaba ngemadolobha lasitfupha nemiti yawo.
60KwakuyiKhiriyathi Bhali, lekuyiKhiriyathi Jeyarimu, neRabha, lekwaba ngemadolobha lamabili nemiti yawo.61Ehlane:
Kwaba yiBhethi Arabha, neMidini, neSekhakha, 62neNibshani, Lidolobha Leluswayi, ne-Eni Gedi, lekwaba ngemadolobha lasitfupha akanye nemiti yawo.
63
2 Sam. 5:6
Juda akazange akhone kuwacosha emaJebhusi labehlala eJerusalema; nalamuhla loku emaJebhusi seloku ahlala ndzawonye nesive sakaJuda.


text:
Similar content
Wonkhe umuntfu uneliphupho
Umfana watitfola emgwacweni nalabanye bantfwana lebahlala emgwacweni. Lena yindzaba lephatselene nemphilo lebeyingasiyinhle nekutsi yantjintja njani.
Nozizwe nembulu
Nozizwe wayovakashela malume wakhe, make wakhe wamnika liloko lelihle lelihlotjiswe ngebuhlalu lobuhle, waligcoka wahamba. Endlelni leya kamalume wakhe, Nozizwe wahlangana nentfombatana leyamcela kutsi amboleke liloko lakhe kantsi yona yayigcoke emanikiniki. Ngalesikhatsi bantjintjisana timphahla, Nozizwe wabona umsila kulentfombatane, wabona kutsi iyimbulu.
Ngesikhatsi semaholide nagogo
Bantfwana lababili bajabulile balungiselela kuyovakashela gogo wabo emaphandleni. Bayayijabulela imphilo yasemaphandleni ngendlela yekutsi batsi nababuyela ekhaya, bafise kwangatsi bangaphindze babuyele futsi.
Mambakati, inyoka yelihlatsi
Emantfombatana lamatsatfui ahamba ayewutfota tinkhuni ehlatsini. Abazange balalele nakabayala gogo wabo, yinye intfombatana yenta intfo letsite leyingoti.


text:
Ghanim Al-Muftah
Ghānim Muḥammad al-Muftāḥ ngumuntfu wase-Qatari lowenta i-YouTube abuye angumnikeli kubantfu labakhubatekile. Al-Muftah unesifo se-caudal regression syndrome. Kusukela ngemnyaka wa 2017, bekangumtsengisi lomncane kunabo bonkhe eQatar aneminyaka lengu-15.
Letinye tetintfo latiwa ngato kugibela intsaba iJebel Shams.
Indzebe yeMhlaba yanga-2022[hlela | edit source]
Wakhetfwa njengenxusa le-FIFA World Cup yanga-2022. Wahola umcimbi wekuvula eceleni kwaMorgan Freeman.
Imiklomelo[hlela | edit source]
2017: Umtsengisi Lomusha, Takreem Foundation.


text:
Topic for June: Priests and Nuns
Saint to contemplate: St. Francis of Assisi (1182-1226)
One day Francis was walking by the dilapidated church of San Damiano. He felt that he was led by the Holy Spirit to enter and pray before the crucifix hanging there. As he was praying, Christ on the crucifix came to life and spoke to him in a tender and kind voice: “Francis, don’t you see that my house is being destroyed? “Go, Francis, and repair my Church in ruins.” The ruinous state of the building was a symbol of the decadence of moral and faith of the Christianity itself.
He was born into a rich merchant family. His conversion to a Gospel way of living led Francis renounced his family and became a poor man with no possessions. He was poor, but he was also joyful. Quickly his radical way of life attracted other followers, who similarly gave away their possessions to become beggars.
St. Francis re-evangelised tirelessly for the spiritual and moral renewal, a rebuilding of the church that is the Body of Christ. St. Francis preached the fundamentals of Gospel values of service to the poor, forgotten, voiceless and abandoned in his own time and context. In many ways St. Francis’ life mirrors that of Jesus Christ. Both were rather insignificant men who wandered around small villages preaching to whomever would listen. They didn’t have any political power and did not lead any armies into battle.
Points to emulate:
- Renew and reform the Church
- Revive the faith
“Preach the Gospel at all times. When necessary, use words.” (St. Francis of Assisi)
Prayer
O Jesus, our beloved Lord and Savior, hear our humble prayers on behalf of your priests and nuns. Give them a deep faith, a bright and firm hope, and a burning love which will constantly increase throughout the course of their holy life. In their loneliness, comfort them; In their sorrows, strengthen them; In their frustrations, point out to them that it is through suffering that the soul is purified and show them that they are needed by the Church, that they are needed by souls, that they are needed for the work of redemption.
Amen.
Baptized and Sent
(Below is the SiSwati version of the same post)
Inhlaba: Bafundisi nabo Sistela
Santa Locwebile: St. Francis of Assisi (1182-1226)
Ngalelinye lilanga Francis bekendlula ngasesontfweni lelilidlokolo lase San Damiano. Weva ngatsi uholwa nguMoya Longcwele kutsi angene akhuleke embikwesiphambano lebesilenga khona. Asakhuleka, Khristu lobekalenga kulesiphambano wavuka wakhuluma naye ngelivi lelipholile lelinemusa: “Francis, awuboni yini kutsi indlu yami iyahhohloka? Hamba yeFrancis ulungise lisontfo lami lelihhohlokile.” Lesimo sekuhhohloka kwalendlu bekuluphawu lwekonakala kwesimilo nenkholo yebuKhristu lucobo.
Watalwa emndenini locebile webatsengisi. Kuphendvukela kwakhe emphilweni leshumayelwa Livi kwaholela Francis kutsi afulatsele umndeni wakubo abe yindvodza lemphofu lenganalutfo. Abemphofu kodvwa angulotfokotile. Ngekushesha, indlela yakhe legucukile yekuphila yakhanga labanye balandzeli, nabo labehlukana nelutfo lwabo babatihlupheki. Francis Locwebile washumayela angakhatsali entela kuvuseleleka kwakamoya nekwetimilo, kwakheka kabusha kwelibandla lelinguMtimba waKhristu Francis Locwebile washumayela ngetisekelo letimcoka tetimiso teLivi letilusito kulabamphofu, labadzeliwe, labangeviwa nalabalahliwe ngalesikhatsi nalendzawo bekaphila kuyo.
Ngetindlela letinyenti imphilo ya Francis Locwebile ifanekisa leyo yaJesu Khristu. Bobabili bekungemadvodza nje langagcami ngalutfo labekayaluka emakhayaneni bashumayela kunome ngubani longalalela. Bebate emandla kutembusave futsi abatange bahole emabutfo emphini.
Emaphuzu ekulingisa:
- Kuvuselela nekulungisa liBandla
- Kuvulelela lukholo
Umthandazo
O Jesu, Nkhosi neMsindzisi wetfu lotsandzekako, lale imithandazo letfobile yebapriste netindzela. Banike lukholo lolujulile, litsemba lelihle nalelicinile kanye nelutsandvo loluvutsako, loluyawuhlala njalo lukhula kuyo yonkhe imphilo yabo lengcwele. Uma banesitunge badvudvute; bacinise etinhlungwini tabo; etinkhingeni tabo bakhombise kutsi kuhlanteka kwemphefumulo kungekuhlupheka, bakhombise kutsi liBandla liyabadzinga, imiphefumulo iyabadzinga, kantsi futsi bayadzingeka emsebentini wensindziso.
Amen.


text:
1
Livi waba ngumuntfu
1 Ekucaleni kungakadalwa lutfo, abevele akhona Livi. Livi abekuNkulunkulu, Livi abenguNkulunkulu. 2Yena lowo labekhonanchanti, abenaNkulunkulu. 3 Konkhe kwadalwa ngaye, ngaphandle kwakhe kute lokwadalwa kuko konkhe lokudaliwe. 4 Nguye labengumtfombo wekuphila, naloko kuphila bekukukhanya kwebantfu bonkhe. 5 Lokukhanya kukhanya ebumnyameni, bumnyama abukakwemukeli.
6 Bekukhona umuntfu labetfunywe nguNkulunkulu, libito lakhe bekunguJohane. 7Lowo abetele bufakazi, atewufakaza ngaloko kukhanya, kutsi ngaye bonkhe bantfu bakholwe. 8Yena abengesiko loko kukhanya, kepha abetewufakaza ngaloko kukhanya. 9 Kukhanya kweliciniso, lokukhanyisa wonkhe umuntfu, bekuseta emhlabeni.
10Livi abesendalweni. Indalo yavela ngaye, kepha umhlaba awuzange umati. 11Weta kubakubo, kodvwa bantfu bakubo abazange bamemukele. 12 Kepha bonkhe labamemukela, ngekukholwa egameni lakhe, wabapha emandla ekutsi babe bantfwana baNkulunkulu. 13 Abazange batalwe ngengati, nangenyama, nangentsandvo yendvodza, kodvwa batalwa nguNkulunkulu.
14 Livi waba ngumuntfu, wahlala kanye natsi, agcwele umusa neliciniso. Sayibona inkhatimulo yakhe, lengeyalotelwe yedvwa kuYise.
15Johane wafakaza ngaye, amemeta atsi: “Nguye lona lebengikhuluma ngaye ngitsi: ‘Lowo lota emvakwami mkhulu kunami, ngobe yena abekhonanchanti kunami.’ ”
16 Ngobe ekupheleleni kwakhe sonkhe saphiwa umusa etikwemusa. 17 Umtsetfo waniketwa ngaMosi; umusa neliciniso kwavela ngaJesu Khristu. 18 Kute lowase wabona Nkulunkulu, ngaphandle kweNdvodzana letelwe yodvwa lenguNkulunkulu, lesesifubeni seYise, ngiyo lembonakalisile.
Bufakazi baJohane uMbhabhatisi
(Mat. 3:1-12; Mak. 1:1-8; Luk. 3:1-18)
19Lobu bufakazi baJohane mhlazana emaJuda atfumela baphristi nebaLevi, baphuma eJerusalema kutembuta batsi: “Wena ungubani?”
20 Wavuma, akazange aphike, watsi: “Angisiye mine Khristu.”
21 Bambuta batsi: “Pho, ungubani? Ungu-Elija yini?”
Waphendvula watsi: “Cha, angisiye.”
Bambuta batsi: “Ungumphrofethi yini?”
Waphendvula watsi: “Cha.”
22Base batsi kuye: “Kepha ungubani? Tisho wena kutsi ungubani, khona sitebaphendvula laba labasitfumile.”
23 Yena watsi:
“Ngilivi lalomemeta ehlane,
atsi: ‘Lungisani indlela yeNkhosi,’
njengobe asho Isaya, umphrofethi.”
24Labanye kuletitfunywa bekubaFarisi.
25Bambuta-ke batsi: “Pho, ubhabhatiselani nangabe awusiye Khristu, nome Elija, nome umphrofethi?”
26Johane wabaphendvula watsi: “Mine ngibhabhatisa ngemanti; kepha la emkhatsini wenu kume leningamati. 27Yena lowo lotako emvakwami, mine angikafaneli ngisho nekutfukulula imichilo yeticatfulo takhe.”
28Loko-ke kwenteka ngesheya kweJordane, eBhetani, lapho bekubhabhatisela Johane khona.
LiWundlu laNkulunkulu
29 Ngakusasa Johane wabona Jesu eta kuye watsi: “Nalo liWundlu laNkulunkulu lelisusa sono selive! 30Nguye lona lebengikhuluma ngaye ngitsi: Ukhona lota emvakwami lomkhulu kunami, ngobe yena abekhonanchanti, ngingakabikho. 31Nami bengingamati, kodvwa kuze abonakaliswe ku-Israyeli, kwafanela ngite ngitewubhabhatisa ngemanti.”
32Johane wafakaza watsi: “Ngimbonile Moya ehla ezulwini anjengelituba, wahlala etikwakhe. 33Nami bengingamati, kodvwa lona lowangitfuma kutawubhabhatisa ngemanti watsi kimi: ‘Lowo loyawubona Moya ehla ahlala etikwakhe, nguye loyawubhabhatisa ngaMoya Longcwele.’ 34Mine ngimbonile, ngingufakazi wekutsi: ‘Lona yiNdvodzana yaNkulunkulu.’ ”
Bafundzi baJesu bekucala
35Ngakusasa futsi Johane abeme kanye nebafundzi bakhe lababili. 36Wabona Jesu atihambela nje watsi: “Bukani! Nalo liWundlu laNkulunkulu!”
37Bafundzi lababili labamuva nakakhulumako, besuka balandzela Jesu. 38Jesu watsi uyagucuka wababona bamlandzela, wababuta watsi: “Nifunani?”
Bamphendvula batsi: “Rabi” (lokusho kutsi: “Mfundzisi”), “uhlalaphi?”
39Wabaphendvula watsi: “Wotani nitewubona.” Ngako-ke base bayeta, bafike babona lapho abehlala khona. Bahlala naye ngalelo langa, kwakungaba li-awa lesine ntsambama.
40 Lomunye walabafundzi lababili, labeva Johane akhuluma base bahamba naJesu, bekungu-Andreya, umnakaboPhetro.
41Yena watfola kucala umnakabo, Simoni, watsi kuye: “Sesimtfolile Mesiya.” (Lelibito lisho kutsi: “Khristu.”) 42 Wamyisa kuJesu, Jesu wambuka, watsi: “Wena unguSimoni, umsa waJohane. Libito lakho sekutaba nguKhefase.” (Lelibito lisho kutsi: “Phetro, lidvwala.”)
Jesu ubita Filiphu naNathanayeli
43Ngakusasa Jesu watimisela kuya eGalile. Watfola Filiphu watsi kuye: “Ngilandzele.” 44Filiphu abewaseBhethsayida, lapho bekuhlala bo-Andreya naPhetro khona. 45 Filiphu watfola Nathanayeli, watsi kuye: “Simtfolile lowo labhala ngaye emtsetfweni Mosi kanye nebaphrofethi, Jesu waseNazaretha, umsa waJosefa.”
46 Nathanayeli wambuta watsi: “Kungase kuvele yini lokuhle eNazaretha?”
Filiphu wamphendvula watsi: “Kota utewutibonela.”
47Jesu wabona Nathanayeli eta kuye, wakhuluma ngaye watsi: “Bheka, nango-ke um-Israyeli wangempela, lekute bucili kuye.”
48Nathanayeli watsi kuye: “Ungatelaphi-ke wena?”
Jesu watsi kuye: “Ngikubone ngesikhatsi uhleti ngaphansi kwesihlahla semkhiwa, Filiphu asengakefiki kutakubita.”
49Nathanayeli waphendvula watsi: “Mfundzisi, wena uyiNdvodzana yaNkulunkulu, uyiNkhosi yaka-Israyeli!”
50Jesu wamphendvula watsi: “Ukholwa ngobe ngitsite kuwe ngakubona ungaphansi kwemkhiwa yini? Utawubona lokukhulu kunaloko.” 51 Wase utsi kuye: “Ngicinisile, ngicinisile, ngitsi kini: Nitawubona lizulu livulekile netingilosi taNkulunkulu tehla tenyuka etikweNdvodzana yeMuntfu.”


text:
201
Ngako sonkhe sive sema-Israyeli kusukela kaDani kuze kuyewufika eBherisheba, nekusukela kulakaGileyadi babophana baba ngumuntfu munye, bashulungana bayawubutsana eMispa embikwaSimakadze. 2Baholi bato tonkhe tive tema-Israyeli batsatsa tindzawo tabo enhlanganweni yesive saNkulunkulu, bekubantfu labangema-400 000, emabutfo odvwa ahlome aphelele. 3BakaBhenjamini beva kutsi ema-Israyeli asakhuphukele eMispa. Ema-Israyeli abuta atsi: “Sitjeleni kutsi lentfo lembi kangaka yenteke kanjani.”
4
LomLevi, indvodza yalomfati lobulewe, yatsi: “Mine nalesingani sami sefika eGibeya kulakaBhenjamini singenisele kulala khona busuku bunye. 5
Kwatsi ebusuku emadvodza aseGibeya angivimbetela kulendlu lengangilele kuyo afuna kungibulala. Ase adlwengula lesingani sami, saze safa. 6Ngibese-ke ngitsatsa lesingani sami ngasicoba ticucu, ngatfumela sitfo ngasinye, kuleso nakuleso sigodzi kuleli lelilifa laka-Israyeli, ngobe bente sento sebudlundlulu nalesilihlazo ka-Israyeli. 7Manje-ke nonkhe ningema-Israyeli; khulumani nikhiphe sigwebo senu ngalesento.”
8Sonkhe sive sasukuma sema ngetinyawo saba ngumuntfu munye, satincumela satsi: “Kute namunye wetfu lotawuncandzeka abuyele ethendeni lakhe. Cha, kute nome munye wakitsi lotawuncandzeka abuyele ekhaya lakhe. 9Kodvwa naku lesitakwenta eGibeya. Sitawukhuphukela kuyo siyihlasele njengekukhomba kwenkatho. 10Sitawukhetsa emadvodza lalishumi kuwo onkhe lalikhulu kuto tonkhe tive tema-Israyeli, sibuye sitsatse emadvodza lalikhulu kulayinkhulungwane, sitsatse layinkhulungwane kulatinkhulungwane letilishumi, kuze silungiselele emabutfo kudla. Kutawutsi-ke imphi nayitseleka eGibeya kulakaBhenjamini, ifike ibanike loko lokubafanele ngalesento lesibi kangaka labasente ka-Israyeli.” 11Ngako onkhe emadvodza aka-Israyeli abutsana ndzawonye, ahlangana aba yintfo yinye, ayawuhlasela lelidolobha.
12Tive tema-Israyeli tatfumela emadvodza kulo lonkhe lakaBhenjamini tatsi: “Nitsini ngalesibhuku lesingaka lesenteka lapha kini? 13Ngako khiphani lawo madvodza aseGibeya lanebulwane kuze siwabulale, sikhiphe bubi esiveni sema-Israyeli.”
Kodvwa bakaBhenjamini abazange sebanake nekunaka kutsi batsini labomnakabo, ema-Israyeli. 14Besuka bonkhe emadolobheni abo bayawubutsana eGibeya, kuyakulwa nema-Israyeli. 15Masinyane nje ngalona lelo langa bakaBhenjamini bahlanganisa emabutfo abo abati-26 000 laphuma emadolobheni awo, bahlanganiswa nalabo bebavele bahlala khona eGibeya lababengema-700, tingwazi cobo lwato. 16Emkhatsini walamabutfo bekukhona tingwazi telikhetselo letatingemancele tingema-700, tingageji lutfo; tatinganemba ngisho nelunwele lunye, tingalugeji.
17Baka-Israyeli sebabonkhe, ngaphandle kwebakaBhenjamini, babutsa emabutfo lati-400 000, tingwazi todvwana.
18
Baka-Israyeli bakhuphukela eBetheli,“eBetheli” nome “endlini yaNkulunkulu” bayawubuta kuNkulunkulu, batsi: “Ngubani kitsi lotawuphuma kucala kuyawulwa nebakaBhenjamini?”
Simakadze wabaphendvula watsi: “BakaJuda labatawuphuma kucala.”
19Ngakusasa ekuseni, baka-Israyeli bavuka bayawumisa babhekana neGibeya. 20Emadvodza aka-Israyeli aphuma ayawuhlasela bakaBhenjamini, ema ngetinhlu tawo tekulwa imphi, abhekana neGibeya. 21BakaBhenjamini baphuma eGibeya babulala bantfu baka-Israyeli, labati-22 000, bababulalela khona lapho enkhundleni yemphi ngalelo langa. 22Kodvwa laba baka-Israyeli bakhutsatana bodvwana; baphindza bema tinhlu ngetinhlu njengaloku babehlomile ngelilanga lekucala. 23
Baka-Israyeli bakhuphuka bayawukhala embikwaSimakadze laze layawushona, solomane babuta kuSimakadze, batsi: “Siphindze yini sikhuphuke siyekulwa nabomnaketfu bakaBhenjamini?”
Simakadze wabaphendvula watsi: “Khuphukani niyekulwa nabo.”
24Ngako baka-Israyeli basondzela kubakaBhenjamini ngelilanga lesibili. 25Ngalelo langa bakaBhenjamini batsi kube baphume eGibeya, kuyakulwa nebaka-Israyeli, bafike babulala lamanye emavodza aka-Israyeli lati-18 000, labehlome aphelele.
26
Ngako ema-Israyeli, sonkhe sive, akhuphukela eBetheli,“eBetheli” nome “endlini yaNkulunkulu” afika lapho ahlala, akhala embikwaSimakadze. Ngalelo langa azila lilanga lonkhe laze layawushona, etfula iminikelo yekushiswa neyebudlelwane“neyebudlelwane” nome “neyekuthula” kuSimakadze. 27Baka-Israyeli babebuta kuSimakadze. Ngalawo malanga libhokisi lesivumelwane saSimakadze lalisemkhatsini wabo, 28
24:33
likuFinehasi, umsa wa-Eleyazare, labetalwa ngu-Aroni. Nguye labekhonta embikwalo. Babuta kuSimakadze, batsi: “Sikhuphuke yini njalo kuyakulwa nebanaketfu bakaBhenjamini, nome cha?”
Simakadze wabaphendvula watsi: “Hambani, ngobe kusasa ngitabanikela esandleni senu.”
29
Ngako baka-Israyeli babhacisa emadvodza, atungeleta iGibeya. 30Bakhuphuka bayawuhlasela bakaBhenjamini ngelilanga lesitsatfu, bema ngetinhlu tabo, bahlasela iGibeya, njengaloku bebavele benta ngaphambili. 31BakaBhenjamini baphuma bayawuhlangabetana nabo, badvonseka baphuma edolobheni. Bacala bagadla, kwafa labanye baka-Israyeli njengakucala, kwafa bantfu labangema-30, bafela enkhundleni yekulwa, nasemigwacweni leya eBetheli, naleya eGibeya.
32BakaBhenjamini batsi basalibele kutsi: “Siyabehlula njengakucala,” baka-Israyeli babe bona batsi: “Asihlehlele emuva, sibadvonsele ngaphandle kwelidolobha, babe lapha emigwacweni.”
33Onkhe emadvodza aka-Israyeli aphuma etindzaweni tawo, ayakuma ngetindzawo tawo eBhali Thamari nalaba bebabhacile baka-Israyeli baphuma endzaweni yabo ngasenshonalangaLeligama ngesiHebheru alivakali kahle neGeba.“Geba” kusho “Gibeya” 34Kwase kutsi ti-10 000 tebaka-Israyeli, tihlabani cobo lwato, tayichamukela ngembili iGibeya. Imphi yayimatima kakhulu ngalelo langa, bakaBhenjamini babesolo bangaboni kutsi ingoti isedvute kangakanani. 35Simakadze wabehlula bakaBhenjamini embikwa-Israyeli, ngalelo langa baka-Israyeli babhubhisa ti-25 100 temabutfo akaBhenjamini labehlome onkhe aphelele. 36
BakaBhenjamini base bayabona kutsi sebayehlulwa.
Lamadvodza aka-Israyeli abebavulele indlela laba bakaBhenjamini, ngobe abetsembe laba bakubo lababebhacile emvakweGibeya. 37Lamadvodza labebhacile aphutfuma aya eGibeya, ahlakaka, ayihlamahlama iGibeya, abulala lonkhe lidolobha ngelusiko lwenkemba. 38Lamadvodza aka-Israyeli abelungise nalawa labebhacile kutsi kufanele esuse lenkhulu imbutfuma yelifu lelimnyama lentfutfu kulelidolobha, 39kutawube sekutsi laba labanye baka-Israyeli bagucuke balwe.
BakaBhenjamini bese bacalile kugadla nekubulala baka-Israyeli, sekufe ema-30 bakhuluma batsi: “Siyabehlula njengakuleyamphi yakucala.” 40Kodvwa kwatsi kube kucale kukhuphuka lelifu lelimnyama lentfutfu lena emuva edolobheni labo, bakaBhenjamini batsi bayagucuka babona lelifu lentfutfu yalo lonkhe lidolobha ikhuphuka itsintsa sibhakabhaka. 41Laba baka-Israyeli base bayabagucukela laba bakaBhenjamini, betfuka batfutfumela bakaBhenjamini nababona kutsi sebavelelwe. 42Ngako bacela empunzini, sebabalekela baka-Israyeli, babaleka bacondza ngasehlane; kodvwa noko abazange baphunyuke kuleyomphi. Kwatsi lamadvodza aka-Israyeli lavumbuka emadolobheni abacoba, abacedzela khona lapho. 43Abavimbetela bakaBhenjamini abacosha abakhandza kalulaNgesiHebheru leligama alikhanyi kahle nje, basesemacentselweni aseGibeya ngasemphumalanga. 44Kwafa tingwazi telikhetselo takaBhenjamini, emadvodza lati-18 000. 45Batsi ngesikhatsi bagucuka babaleka bacondze ngasehlane edvwaleni iRimoni, baka-Israyeli babulala emadvodza lati-5 000, bawabulalela etindleleni. Bachubeka babacosha laba bakaBhenjamini, baze bayawubabeka eGidomu, babulala ti-2 000 ngetulu.
46Ngalelo langa kwafa bakaBhenjamini labati-25 000, onkhe kungemadvodza labetingwazi cobo lwato. 47Kodvwa emadvodza langema-600 wona agucuka abalekela edvwaleni iRimoni ehlane, lapho ahlala khona tinyanga letine. 48Lamabutfo aka-Israyeli ancandzeka ayawuhlasela bakaBhenjamini, efika abhubhisa lonkhe lidolobha lakhona ngelusiko lwenkemba; abulala bantfu, netifuyo, nako konkhe labakukhandza khona. Onkhe emadolobha labefika kuwo babewokhela ngemlilo, ashe.


text:
281
Satsi sesisindzile sonkhe sesisesichingini, satfola kutsi lesichingi kutsiwa kuseMaltha. 2Bantfu bakulesichingi baba nemusa lomkhulu kitsi. Lase licale kuna, ngako kwase kumakhata, base basibasela umlilo, sotsa. 3Pawula wasabutela tinkhunyana; watsi asatibasa, kwachamuka inyoka, icoshwa kushisa, yaluma Pawula, yaze yanamatsela yalenga esandleni sakhe. 4Lesive saseMaltha satsi nasibona lenyoka inamatsele esandleni saPawula, samsola satsi: “Lomuntfu ngumtsakatsi, nome asaphunyulile elwandle nkulunkulu wekujezisa, longuDikhe, akamvumeli kutsi aphile.” 5
Luk. 10:19
Pawula wamane wayitsintsitsela emlilweni nje lenyoka angakalimali ndzawo. 6
Babeloku babheke kutsi bambone avuvuka nome bambone ashayeka phansi afe. Kodvwa emvakwekuba sebabheke kwaze kwaba sikhatsi lesidze, babona kungenteki lutfo kuPawula, bajikisa tingcondvo tabo batsi: “Lomuntfu ungunkulunkulu.”
7Bucamamana nje kwaleyo ndzawo bekunemasimi aPhupliyuse, umbusi walesichingi, wasemukela kahle nangemusa emalanga lamatsatfu asiphatsa njengetivakashi takhe. 8Uyise waPhupliyuse abesembhedzeni agula, aphetfwe yimbo nesisu sengati. Pawula wangena endlini yakhe, wakhuleka, wambeka tandla, wamphilisa. 9Kwatsi kube kwenteke loko, tonkhe tigulane takulesichingi taletfwa tafike taphiliswa tonkhe. 10Ngako base basipha tipho letinyenti. Kwatsi nome sesihamba, basipha lesasingahle sikudzinge endleleni.
11Ngemvakwetinyanga letintsatfu sesuka ngemkhumbi wase-Alekzandriya, lowawubitwa ngekutsi: “Emaphahla Asezulwini.” Wawucitse busika esichingini. 12Sefika edolobheni laseSirakhusi, sahlala emalanga lamatsatfu. 13Sesuka lapho sajikeleta, saze sefika edolobheni laseRegiyumu. Ngakusasa umoya wacala kubhenguta uchamuka eningizimu, kwatsi ngemalanga lamabili sefika edolobheni lasePhutheyoli. 14Sakhandza bazalwane, basicela kutsi sihlale nabo liviki, sahlala; sabe sesendlulela eRoma. 15Bazalwane baseRoma bese bevile ngatsi, ngako base bayasihlangabeta eMakethe yaka-Aphiyusi neMahhotela Lamatsatfu. Pawula watsi kube ababone labazalwane, wabonga Nkulunkulu wase uma nesibindzi.
16
27:3
Satsi nasifika eRoma, Pawula wavunyelwa kutsi ahlale yedvwa, wabekwa nelisotja lekumgadza.
17
24:12
25:8
Emvakwemalanga lamatsatfu Pawula wabita umhlangano webaholi bemaJuda. Batsi nase baphelele ndzawonye, wabatjela watsi: “Bazalwane bami! Nome ngingazange sengente lutfo loluphambene nebantfu bakitsi, nanemasiko lesawemukela kubokhokho betfu, ngaboshwa eJerusalema nganikelwa etandleni temaRoma. 18
26:31
Angiphenya asafuna kungikhulula ngobe angalitfolanga licala lelalifanele kutsi ngilifele. 19
Kodvwa kwatsi ngobe emaJuda akuphikisa loko, ngacindzeteleka kutsi ngitetikhalela kuKhesari, hhayi ngobe ngangihlose kubeka sive sakitsi licala. 20
24:21
26:6
Ef. 6:20
Kungako ngicele kunibona nje ngikhulume nani; ngobe ngiboshwe ngaletinketane ngenca yakhe lolitsemba lebantfu baka-Israyeli.”
21EmaJuda atsi kuye: “Kute tincwadzi lesititfolile tsine letikhuluma ngawe tiphuma eJudiya, kute namunye kubazalwane lowabuya netindzaba khona, ngisho kukhuluma lutfo nje lolubi ngawe. 22
Imis. 24:5
Kodvwa noko sifuna kuva ngawe umcondvo wakho, ngobe siyati kutsi live lonkhe likhuluma kabi ngalenkholo lohambisana nayo.”
23
Ngako-ke emaJuda amisa lilanga lekubonana naPawula. Ngalelo langa bantfu befika baba banyenti lapho bekuhlala khona Pawula. Kusukela ekuseni laze layawumbamba unina seloku afakaza ngekubachazela ngembuso waNkulunkulu. Wetama kubenelisa ngaJesu ngekubakhumbuta lokusemtsetfweni waMosi nangemiBhalo yebaphrofethi. 24
Labanye beneliswa ngulamavi akhe, noko labanye abazange bakholwe. 25
Ngako base bahamba baphikisana bodvwana, lapho Pawula asabeke inkhulumo letsi: “Maye, washo kahle Moya Longcwele nakakhuluma ngemphrofethi Isaya kubokhokho benu, 26
Hez. 12:2
Mat. 13:14
watsi:
“ ‘Hamba utsi kulesive:
Ngekuva niyakuva ningete nevisisa,
ngekubuka niyawubuka
ningete nabona,
27ngobe inhlitiyo yalesive
seyaba lukhuni,
nangetindlebe tabo beva kamatima,
emehlo abo bawavalile;
funa mhlawumbe emehlo abo abone,
nangetindlebe tabo beve,
nangetinhlitiyo tabo bacondzisise,
baphendvuke, bese ngiyabaphilisa.’ ”
28
98:3
Luk. 3:6
24:47
Imis. 13:46
18:6
Wase uyavalelisa Pawula ngekutsi: “Akwateke kini kutsi lensindziso yaNkulunkulu seyitfunyelwe kubetive, futsi batawuyemukela.”
[ 29Watsi kube acedze kusho njalo Pawula, ase ayahamba emaJuda ahamba aphikisana odvwana adzatisana inkhani.]Letinye tincwadzi tekucala tite lelivesi
30Wacedza iminyaka lemibili Pawula ahleti lapho, ahlala endlini labeyicashile. Abemukela ngetandla totibili bonkhe labebeta batemvakashela. 31Abeshumayela ngembuso waNkulunkulu, afundzisa ngeNkhosi Jesu Khristu akhuluma ngesibindzi nangekukhululeka lokukhulu.


text:
31
Jak. 1:19
Bazalwane bami, akukuhle kutsi linyenti lenu libe bafundzisi, nati kutsi tsine lesifundzisako siyakwemukeliswa kwehlulelwa lokumatima. 2
Shu. 7:21
1 Phet. 3:10
Jak. 1:26
1 Joh. 1:8
Ngobe sonkhe siphosisa ngetindlela letinyenti; nakukhona longaphosisi ngekukhuluma, lowo uphelele ngempela, ngobe uyakwati kubamba ngisho nemtimba wakhe wonkhe shangatsi ngematomu. 3Nasifaka ematomu emilonyeni yemahhashi kutsi atewusilalela, sisuke siwacondzisa umtimba wonkhe. 4Ase nibuke nemikhumbi, nome imikhulu kangaka, ichutjwa ngimimoya lenemandla, noko icondziswa ngeliphini lelincane nje, iye lapho bashayeli bayo bafuna iye khona. 5
140:1
Taga 12:18
15:2
Kanjalo nelulwimi lusitfo lesincane, kantsi lutigabatisa ngetintfo letinkhulu.
Ase nibuke nje umlilo lomncane wokhela lihlatsi lelikhulu! 6
Lulwimi lungumlilo, lulive lebubi, lulwimi lusitfo lesingcolisa wonkhe umtimba, lokhela yonkhe imphilo ngemlilo lulunyekwa sihogo. 7Yonkhe indalo yetilwane ingatsanjiswa: ngisho tinyoni, netilwane letihamba ngetisu, netilwane taselwandle; vele, bantfu batitsambisile letilwane. 8Kodvwa kute longatsambisa lulwimi; lububi lobuyalukako, lugcwele shevu lobulalako. 9
Ngalo sibonga iNkhosi lenguBabe, nangalo sicalekisa bantfu labentiwe baba ngumfanekiso waNkulunkulu. 10Emlonyeni munye kuphuma kubusisa nekucalekisa. Bazalwane bami, akufanele kube njalo. 11Kuyenteka yini kutsi esicojeni sinye kuphume emanti lamnandzi nalababako? 12
Bazalwane bami, sihlahla semkhiwa singatitsela yini titselo temncumo, nome umvini temkhiwa? Sicobho lesikhipha emanti lababako singeke siwavete lamnandzi.
13
1 Phet. 2:12
Ngubani lohlakaniphile nalocondzisisako emkhatsini wenu? Akakhombise imphilo yakhe lelungile ngemisebenti yakhe ngekutfobeka lokunenhlakanipho. 14
1 Joh. 4:20
Kepha naninemona lobabako, nembango etinhlitiyweni tenu, ningatigabatisi; ngobe ngaloko liciniso nilenta emanga. 15
Jak. 1:17
Lokuhlakanipha akuchamuki ngetulu, kodvwa ngekwemhlaba, nekwemvelo, nekwebusathane; 16
Gal. 5:19
ngobe lapho kunemona nembango khona, kunesiphitsiphitsi nayo yonkhe imisebenti lemibi. 17Kodvwa kuhlakanipha lokuchamuka ngetulu kwekucala kumsulwa, bese kuba nekuthula, nekutfobeka, nekulalela, kugcwele bubele netitselo letihle; akunalo lubandlululo nekutentisa.
18
Bantfu labaletsa kuthula, basuke bahlanyela kuthula, bese bavuna kulunga.


text:
11
Jer. 25:12
29:10
Ngemnyaka wekucala wekubusa kwaKhuresi, inkhosi yasePheresiya, kuze kugcwaliseke livi laSimakadze lelakhulunywa nguJeremiya, Simakadze watsintsa inhlitiyo yaKhuresi, inkhosi yasePheresiya kutsi ente simemetelo kulo lonkhe lelingaphansi kwakhe, nekutsi asibhale phansi atsi:
2“Naku lokushiwo nguKhuresi, inkhosi yasePheresiya, utsi:
“ ‘Simakadze, Nkulunkulu welizulu, unginike yonkhe imibuso yemhlaba, wangiyala nekutsi ngimakhele lithempeli lakhe eJerusalema kulakaJuda. 3
5:13
Hla. 76:1
Ngulowo nalowo wesive sakhe losemkhatsini wenu shangatsi Simakadze angaba naye, ahambe aye eJerusalema kaJuda, akhe lithempeli laSimakadze, Nkulunkulu wema-Israyeli, Nkulunkulu loseJerusalema. 4Nakukhona umuntfu loyinsali yebatfunjwa lodzinga lusito ngekubuyela emuva, makhelwane wakhe akamsite. Kufanele labo bantfu basitwe ngesiliva, nangegolide, nangetimphahla, nangetifuyo kanye nangeminikelo yesihle yelithempeli laNkulunkulu waseJerusalema.’ ”
5Kwatsi baholi bemindeni yakaJuda neyakaBhenjamini, nebaphristi, nemaLevi, nabo bonkhe Nkulunkulu latsintsa tinhlitiyo tabo kutsi bahambe bayewulakha lithempeli laSimakadze, batilungiselela kwenyukela eJerusalema. 6Bonkhe bomakhelwane babo babasita ngetintfo tesiliva, netegolide, nangetimphahla, nangetifuyo, nangetipho letiligugu kanye nangeminikelo yesihle.
7
25:14
2 Khr. 36:7,18
Ezra 5:14
Ngetulu kwaloko Khuresi, inkhosi, watikhipha tonkhe leto timphahla betitelithempeli laSimakadze, letatitfunjwe nguNebukhadnezari eJerusalema, asatibeke ethempelini lankulunkulu wakhe.Nome “labonkulunkulu bakhe” 8Khuresi, inkhosi yasePheresiya, watfuma Mithredathi, umgcini wetimali, kutsi atimikise. Mithredathi watibala tonkhe, wase utetfula kuSheshbasari, umbusi wakaJuda.
9Nase tibalwa, kwatfolakala leti:
tindishi tegolide letatingema-30,
netindishi tesiliva letatiyinkhulungwane,
nemapani“emapani” leligama alicondzakali ngesiHebheru esiliva labengema-29,
10netitja tegolide letatingema-30,
netitja letincane tesiliva letatingema-410,
naletinye timphahla letatiyinkhulungwane.
11Sekukonkhe kwaba timphahla letatiti-5 400 tegolide netesiliva. Sheshbasari tonkhe letimphahla watiletsa ahamba nebatfunjwa nabaphuma eBhabhulona baya eJerusalema.


text:
Shaka
Shaka kaSenzangakhona (watalwa ngo 1787 – 22 Mabasa 1828), lophindze atiwe ngekutsi ngu Shaka Zulu, bekayingwenyama yesive semaZulu waphindze wadlala indzima lebalulekile ekwakheni sive sawo emaZulu.
Nakatsatsa Umbuso ku Senzangakhona[hlela | edit source]
Babe waShaka bekungu Senzangakhona ka Jama, kwatsi lapho afa khona umbuso watsatfwa ngu Sigujana. Ngekwemtsetfo bekumele kutsi kube ngu Shaka lotsatsa umbuso kodvwa loku akumange kwenteke ngence yendlela Shaka lokataleka ngayo. Labanyenti ebukhosini bakaZulu bebatsatsa njenge likhuhlela. Kodvwa ngeluncedvo lwabomnakabo Shaka wakhona kutsi umbulale Sigujana. Wakhona nekwakha sive semaZulu.[1] [2]


text:
FRELIMO
i"Mozambican Liberation Front" kumbe "Frente de Libertação de Moçambique" (FRELIMO)licembu letembusave laseveni lase Mozambiki.Mongameli walo wekucala ngu Eduardo Mondlane. Lasungulwa tinhlangano letincane taseMozambiki lebetiseveni lase Tanzania tilwela inkululeko yase Mozambiki eveni lase Portugal. [1]
Kucala kwalo
Ekucaleni kweminyaka yabo 1970 i FRELIMO beseyinemasosha langetulu kwa 7,000 kantsi beseyikhone kutsatsa letinye tincenye telive letitfolakala emkabeni nelive kanye nasenyakatfo nelive lase Mozambiki etandleni temaputukezi. Emasosha emaputukezi labekase Mozambiki ngaleso sikhatsi bekalinganiselwa ku 60,000 kantsi bekatfolakala ngebunyenti endzaweni yase Cahora Bassa lapho umbuso wemaputukezi bewenta lidamu lebelitawuphehla umbani wagezi. Tingucuko letinyenti betenteka eMozambiki kanye nase Portugal kusukela ngeminyaka yangabo 1960 kwatsi ngemnyaka wa 1974 umbuso lobewukhona e Portugal i Estado Novo wacunjwa phansi kwaba ngulapho licembu lelisha lebeseliphetse lanika inkululeko onke emave langesheya labekacindzetelwa umbuso we Portugal. Inkululeko yanikwa mhlaka 25 Inhlaba 1975 eveni lase Mozambiki live lase Portugal.[2]


text:
LIGCIWANE LE-HIV NEKUMUNYISA
Ligciwane lelingumbulalave (HIV) lisimo lesitsatselwanako njengesifo sashukela nobe i-high blood pressure. Kubaluleke kakhulu kutsi bantfu labaphila ne-HIV banatse emaphilisi abo (ema-ARV) onkhe malanga.
I-HIV NEKUTETFWALA
Kubalulekile:
-
Kunatsa ema-ARV akho kahle.
-
Kutjela sisebenti setemphilo lesikunakekelako nawunenkinga yekuwanatsa.
-
Kuya kuwo ONKHE emaphoyinti emtfolamphilo nawutetfwele.
-
a ingati yakho sonkhe sikhatsi kute ubone kutsi ema-ARV akho ayenta yini kutsi ligciwane emtimbeni wakho lingabonakali (<50c/ml).Kuhlol
Loku kuvikela luswane kutsi lungayitfoli i-HIV. Luswane lwakho nalo lutawutfola ema-ARV naselubelekiwe kute luvikele i-HIV.[1]
Tinswane letingetulu kwa-99% letibelekwa bomake labane-HIV atibi nayo i-HIV.[1]
NASELUBELEKIWE LUSWANE
Hlale usondzelene neluswane lwakho nitsintsane ngenyama enyameni sikhatsi lesidze. Loku kusita ekumunyiseni futsi kuvikela luswane kutsi lungehli emtimbeni nobe lube ne-jaundice.
KUMUNYISA NAWUNE-HIV
-
Kumunyisa kuphela kuvikela tinswane ekutfoleni ligciwane le-HIV futsi kuniketa luswane lwakho litfuba lelikahle kakhulu lemphilo lenhle.[2]
-
Kumunyisa kuphela etinyangeni tekucala letisitfupha kusho kutsi luswane aludli lutfo nobe lunatse lokunye ngaphandle kwelubisi lwelibele. Nobe yini lenye – emanti, litiya, lubisi lwesikotela, kudla – kukhulisa ingoti yekutfola i-HIV nalokunye kugula.
-
Nobe kunjalo, kubhica kumunyisa nelubisi lwesikotela akusiso sizatfu sekuyekela kumunyisa nangabe uwanatsa onkhe malanga ema-ARV akho futsi ligciwane lingasabonakali emtimbeni wakho.[1][2]
-
Kukhutsatwa kutsi kumunyisa kwentiwe iminyaka lemibili nobe ngetulu.
-
Ngisho nobe ungamunyisa sikhatsi lesincane kunalesi, kuncono kunekungamunyisi sanhlobo.[2]
KUTSIWANI NANGEHLUKANISWA NELUSWANE?
Nawugula nobe kudzingeka kutsi uye esibhedlela, cela kuhlale uneluswane lwakho. Nobe-ke ulusengele entfweni lolubisi lwakho kute uhlale ulukhicita futsi ugweme kuphakatsa lokwecile. Sitjele sisebenti setemphilo lesikunakekelako kutsi uyamunyisa.
KUTSIWANI NANGABE NELUSWANE LUNE-HIV?
Tingephansi kwa-1% tinswane letibelekwa bomake labene-HIV letiyitfolako i-HIV. Nangabe luswane lwakho lunayo i-HIV, KUTE sizatfu sekungamunyisi. Kumunyisa iminyaka lemibili nobe ngetulu kuba kahle kakhulu emphilweni, ekutfoleni umsoco nasekusindzeni kweluswane lolune-HIV.[2] Kumcoka kutsi wena neluswane lwakho niwanatse onkhe malanga ema-ARV enu.
KULUMULA NAWUNE-HIV
Nawukhetsa kuyekela kumunyisa, lumula luswane kancane kancane utsatse emaviki. Kuvele uyekele ngekushesha kumunyisa kungakhulisa ematfuba ekutsi luswane lwakho lube naleligciwane.[1]
KUTSIWANI NANGIKHETSA KUNGAMUNYISI?
Nawune-HIV futsi ukhetsa kungamunyisi, ciniseka kutsi utfola kwatiswa futsi ukucondze mayelana:
-
Netingoti tekungamunyisi.
-
Nekulungisa nekugcina lubisi lwesikotela kute unciphise tingoti.
-
Nelinani lalolobisi nekutsi ulusebentisa kanyenti kangakanani.
-
Nekutsi lubisi lwesikotela lubita kangakanani.
REFERENCES
[1] PMTCT 2019 Guidelines South Africa - https://sahivsoc.org/Files/PMTCT%20Guideline%20November%20signed%20PRINT%20v7.pdf
[2] WC HIV consolidated guidelines October 2020 - https://www.westerncape.gov.za/assets/departments/health/hiv_guidelines_22012020.pdf
[3] Adult Primary care guidelines 2019 South Africa - https://www.knowledgehub.org.za/elibrary/adult-primary-care-apc-guide-20192020-updated


text:
Emarabi
Emarabi asifo lesitsatselanako lesibangela kugula kakhulu lokubitwa nge-encephalitis ebantfwini kanye naletinye tilwane letinengati leshisako.[1] Timphawu letingasheshe tibonakale tingafaka ekhatsi ifiva nekunwayiswa emtimbeni. [1] Letimphawu tilandzelwa ngukunye noma ngetulu kwaletimphawu letilandzelako: kuhambahamba lokuneludlame, kujabula lokungalawuleki, kwesaba emanti, kanye nekungakhoni kusebentisa letinye tincenye temtimba, kudideka, kanye nekulahlekelwa ngumcondvo.[1] Ngemuva kwekutsi timphawu tibonakale, emarabi avame kubulalana.[1] Lesikhatsi lesisemkhatsini wekutsi utfole lesifo kanye nekucala kwetimphawu kuvamise kuba nguyinye yaletinyanga letintsatfu. Noma kunjalo, lesikhatsi singahluka kusukela kulesingaphansi kweliviki linye kuye ngetulu kwemnyaka munye. [1] Lesikhatsi lesicitfwako sitawuya ngebudze bekutsi leligciwane selihambe libanga lelingakanani kufika emcondvweni.[2]
Imbangela nekutfolakala kwalesifo[hlela | edit source]
Emarabi andluliselwa ebantfwini asuka kuletinye tilwane. Emarabi angandluliselwa uma ngabe silwane lesinalesifo sitinwaya noma siluma lesinye silwane noma umuntfu. [1] Ematse laphuma esilwaneni lesingenwe ngulesifo nawo angandlulisela emarabi uma ngabe lamatse atsintsana nemtsambo lomanti walesinye silwane noma umuntfu. [1] Emarabi lamanyenti langena bantfu avela ngekutsi balunywe tinja. [1] Emaphesenti langu 99% laphatselene neludzaba lwemarabi abangelwa kulunywa yinja. [3] Emaveni ase Amerika, kulunywa ngemalulwane yimitfombo leyetayelekile yekungenwa sifo semarabi ebantfwini, kantsi ngaphansi kwemaphesenti la 5% kuvela etinjeni. [1][3] Tilwanyana letilumako atikavami kutsi tibe nemarabi.[3] Ligciwane lemarabi liya engcondvweni ngekulandzela lesemitsanjeni yeperipheral. Lesifo singatfolwa kuphela uma ngabe sekucale kubonakala timphawu. [1]
Kusivikela nekusilapha[hlela | edit source]
Tinhlelo tekulawulwa nekugonywa kwetilwane tiyabehlisa bungoti bemarabi etinjeni etigodzini letinyenti emhlabeni. [1] Kugoma bantfu ngembi kwekutsi bangenwe ngulesifo kubalulekile kulabo labasengotini ngekwelizinga leliphakeme. Laba labasengotini ngelizinga leliphakeme kufaka ekhatsi bantfu labasebenta ngemalulwane noma labacitsa sikhatsi lesidze etindzaweni tasemaveni lapho kuvame kutfolakala khona emarabi. [1] Kubantfu labangenwe ngemarabi, umjovo wemarabi nangalesinye sikhatsi emarabine-immunoglobulin tiyasebenta ekuvikeleni lesifo uma ngabe lomuntfu alashwa ngembi kwekubonakala kwetimphawu temarabi. [1] Kugeza lapho ulunywe khona nekuhwebheka imizuzu le-15 ngemanti nensipho, nge-povidone iodine , noma umutsi longahle ukhone kubulala leligciwane nako kubonakala njengalokuyimphumelelo ekuvikeleni kungenwa ngemarabi.[1] Bambalwa bantfu labaphilile ngemuva kwekutsi balashelwe emarabi ngemuva kwekukhombisa timphawu talesifo. Loku bekuhambisana nekulashwa lokwendlulele lokubitwa nge Milwaukee protocol .[4]
Umjovo[hlela | edit source]
Umjovo wemarabi ngumjovo losetjentiselwa kuvikela emarabi.[5] Kunetindlela letitsite letikhona tekulapha letimbili tiphephile futsi tiba yimphumelelo. Tingasetjentiswa kuvikela emarabi ngembi futsi nangalesikhatsi sangemuva kwekungenwa nguleligciwane ngekulunywa yinja noma ulunywe lilulwane. Lokuvikelwa lokwentiwako kutsatsa sikhatsi lesidze ngemuva kwekunatsa katsatfu umutsi. Kuvamise kutsi lomutsi uniketwe ngemjovo esikhunjeni noma kumsipha. Ngemuva kwekujovwa ngalomjovo uvamise kusetjentiswa kanye nalona wemarabi lobitwa nge-immunoglobulin. Kuphakanyiswa kwekutsi labo labasengotini kakhulu yekungenwa ngulesifo bagonywe ngembi kwekutsi sibangene. Kugonywa kuba yimphumelelo ebantfwini nakuletinye tilwane. Kugoma tinja kuba yimphumelelo kakhulu ekuvikeleni tifo ebantfwini. [5]
Kuphepha[hlela | edit source]
Tigidzi tebantfu mhlabawonkhe bagonyiwe kantsi kulinganiselwa ekutseni loko kuphephisa bantfu labandlula ku-250,000 ngemnyaka. [5] Kungasetjentiswa ngekuphepha kubo bonkhe bantfu beminyaka yonkhe. Bantfu labangemaphesenti lange-35 kuya 45 bayavuvuka kwesikhashane babe bovu futsi beve buhlungu lapho bajovwe khona. Emaphesenti lalinganiselwa ku-5 kuya ku-15 ebantfu bangahle babe nefiva, kubandvwa yinhloko, noma kunyakuleka. Ngemuva kwekungenwa ngemarabi atikho tinkhomba tekutsi kungasetjentiswa umutsi ngoba utawuba yingoti nawusetjentiswa. Imijovo leminyenti ayinayo i-thimerosal. Imijovo leyentiwe ngemathishu emanevu isetjentiswe emaveni lambalwa, ikakhulukati e-Asia ne Latin Amerika, kodvwa ayisebenti kahle futsi inemitselela lemihle. Kusetjentiswa kwawo akusekelwa yiNhlangano Yetemphilo Velonkhe.
Uma uwutsenga embonini ubita emkhatsini wa 44 na 78 USD kutsi ulashwe kusukela nga 2014.[6] E-United States umjovo wekulashelwa emarabi ubita ngetulu kwa 750 USD.[7]
i-Ephidemiyoloji[hlela | edit source]
Emarabi ayimbangela yekufa kwebantfu labalinganiselwa ku 26,000 kuya ku 55,000 emhlabeni wonkhe ngemnyaka.[1][8] Kundlula ku-95% wekushona kwenteke e-Asia kanye nase Afrika.[1] Emarabi akhona kumave landlula ku-150 nakuwo onkhe emave kodvwa hhayi e-Antarctica.[1] Bantfu labatigidzi leti-3 bahlala etigodzini takulomhlaba lapho kunemarabi khona. [1] Etindzaweni letinyenti e-Europe nase Australia, emarabi atfolakala kuphela kumalulwane. [9] Emave lamanyenti lasetichingini awanawo emarabi.[10]
Emareferensi[hlela | edit source]
- ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 "Rabies Fact Sheet N°99". World Health Organization. July 2013. Retrieved 28 February 2014.
- ↑ Cotran RS; Kumar V; Fausto N (2005). Robbins and Cotran Pathologic Basis of Disease (7th ed.). Elsevier/Saunders. p. 1375. ISBN 0-7216-0187-1.
- ↑ 3.0 3.1 3.2 Tintinalli, Judith E. (2010). Emergency Medicine: A Comprehensive Study Guide (Emergency Medicine (Tintinalli)). McGraw-Hill. pp. Chapter 152. ISBN 0-07-148480-9.
- ↑ Hemachudha T, Ugolini G, Wacharapluesadee S, Sungkarat W, Shuangshoti S, Laothamatas J (May 2013). "Human rabies: neuropathogenesis, diagnosis, and management.". Lancet neurology 12 (5): 498–513. PMID 23602163. doi:10.1016/s1474-4422(13)70038-3.
- ↑ 5.0 5.1 5.2 5.3 "Rabies vaccines: WHO position paper". Weekly epidemiological record 32 (85): 309–320. Aug 6, 2010.
- ↑ "Vaccine, Rabies". International Drug Price Indicator Guide. Retrieved 6 December 2015.
- ↑ Shlim, David (June 30, 2015). "Perspectives: Intradermal Rabies Preexposure Immunization". Retrieved 6 December 2015.
- ↑ Lozano R, Naghavi M, Foreman K, Lim S, Shibuya K, Aboyans V, Abraham J, Adair T, Aggarwal R (Dec 15, 2012). "Global and regional mortality from 235 causes of death for 20 age groups in 1990 and 2010: a systematic analysis for the Global Burden of Disease Study 2010.". Lancet 380 (9859): 2095–128. PMID 23245604. doi:10.1016/S0140-6736(12)61728-0.
- ↑ "Presence / absence of rabies in 2007". World Health Organization. 2007. Retrieved 1 March 2014.
- ↑ "Rabies-Free Countries and Political Units". CDC. Retrieved 1 March 2014.


text:
131
Rom. 12:10
1 Phet. 1:22
3:8
2 Phet. 1:7
Hlalani njalo nitsandzana njengebazalwane. 2
19:1-3
Rom. 12:13
1 Phet. 4:9
Ningakhohlwa kungenisa tihambi emakhaya enu, ngobe labanye ngekwenta njalo bangenisa tingilosi bangaketeleli. 3
Rom. 12:15
Khol. 4:18
Bakhumbuleni labasemajele, kube shangatsi nani niboshwe kanye nabo. Nibakhumbule nalabo labaphetfwe kabi, kube shangatsi nihlupheka kanye nabo.
4
Umshado awuhlonishwe ngibo bonkhe; labatsetsene kufanele betsembeke lomunye kulomunye. Nkulunkulu uyawubehlulela bonkhe labagwadlako nalabaphingako.
5
Josh. 1:5
Mat. 6:25
Fil. 4:11
1 Thim. 6:6
Balekelani kutsandza imali, neneliswe nguloko leninako, ngobe Nkulunkulu watsi: “Ngingeke ngikuyekele, ngingeke ngikushiye.” 6
118:6
Ngaloko singasho ngesibindzi sitsi:
“INkhosi ingumsiti wami;
ngingeke ngesabe.
Umuntfu angangentani nje?”
7
Khumbulani baholi benu, lababekhuluma kini livi laNkulunkulu, nikhumbule kuphila kwabo nekufa kwabo netitselo tabo, bese niyabalingisa. 8
Jesu Khristu akagucuki; nguye itolo, nalamuhla, naphakadze. 9
Mat. 24:4
Joh. 6:27
Rom. 14:17
2 Khor. 1:21
Ef. 4:14
Ningedukiswa timfundziso letingatiwa letitinhlobonhlobo. Kuhle kutsi tinhlitiyo tetfu ticiniswe ngemusa, hhayi ngekugcina imitsetfo yekudla, ngobe labo labayigcinako ayibasiti ngalutfo.
10
Sinelilati, lapho khona umhlatjelo losetikwalo baphristi labakhonta ethendeni lekuhlangana bate lilungelo lekuwudla. 11
Lev. 4:11
16:27
UmPhristi Lomkhulu ungena nengati yetinkhomo neyetimbuti endzaweni lengcwele, itewuba ngumnikelo, kodvwa tidvumbu taletilwane tishiswa ngephandle kwenkambu. 12
Joh. 19:17
Ngiko nje naJesu wafela ngephandle kwelisango, kuze atewungcwelisa bantfu ngengati yakhe. 13Ngako-ke asiphumele kuye ngephandle kwenkambu setfwalisane naye lihlazo lakhe; 14
Heb. 11:10
1 Phet. 2:11
ngobe lapha site likhaya lelitawuma kuze kube phakadze, kodvwa sifuna likhaya lelitako. 15
Hla. 50:14
51:17
Isa. 57:19
Hos. 14:3
Ef. 5:20
1 Phet. 2:5
Asimbonge njalo Nkulunkulu, simdvumise ngaJesu. Lokumdvumisa akube ngumnikelo wayo yonkhe imilomo levuma libito lakhe. 16
Fil. 4:18
Ningakuyekeli kwenta lokuhle nekuhlephunelana loko leninako, ngobe iminikelo lenjalo iyamtfokotisa Nkulunkulu.
17
33:2
Fil. 2:29
Hloniphani baholi benu, nilalele imitsetfo yabo, ngobe balindza imiphefumulo yenu bangaphumuli, njengobe bayawulandzisa ngayo. Nanenta njalo, nibasita, umsebenti wabo batawenta ngekujabula, hhayi ngelusizi; ngobe nani kungeke kunisite loko.
18
2 Khor. 1:12
Ef. 6:18
Sithandazeleni, ngobe sineliciniso kutsi nembeza wetfu umsulwa, sifisa kwenta lokulungile kuko konkhe ngaso sonkhe sikhatsi. 19Ngiyanincenga kutsi nisithandazele kakhulu, kuze kutsi Nkulunkulu angibuyisele kini masinyane.
20
63:11
Jer. 32:40
Zak. 9:11
Joh. 10:11
1 Phet. 2:25
Shangatsi Nkulunkulu wekuthula lowavusa iNkhosi yetfu Jesu kulabafile, wamenta uMelusi Lomkhulu wetimvu ngengati yakhe yesivumelwane saphakadze, 21
anganiphelelisa kuko konkhe lokuhle, kuze nente intsandvo yakhe, asebente kiniLetinye tincwadzi tekucala titsi “kitsi” ente ngaJesu Khristu loko lokujabulisako emehlweni akhe. Ludvumo alube kuKhristu phakadze naphakadze. Amen.
22Ngiyanincenga-ke, bazalwane, kutsi nilalele kuyala kwami ngekubeketela, ngobe nginibhalele incwadzi lemfisha. 23Kufanele nati kutsi Thimothi, umzalwane, sewukhululiwe ejele. Nasheshe wefika, ngitawufika naye lapho kini.
24Hambisani bonkhe baholi benu, kanye nabo bonkhe labangcwele. Bazalwane baseTaliyane bayanihambisa.
25Umusa awube nani nonkhe.